text:
PÀCC JURÓOM
Njot gi, li gën a réy ci li Yàlla maye
Lan mooy njot gi ?
Naka la Yàlla joxe njot gi ?
Lan la la njot gi mën a indil ?
Naka nga mënee wone ne yaa ngi gërëm Yàlla ndax njot gi ?
CI LI ñu la mas a may lépp, lan moo ci gën a réy ? Booy maye dara, soxlawul nga fey ci xaalis bu bare ngir mu am solo. Li ñuy maye, du ci njëgam kese lañuy xoole njariñam dëgg. Su dee li ñu la may bégal na la, walla mu doon li nga soxla woon dëgg, dina nekk ci yow maye bu réy.
2 Ci lépp li nga mën a bëgg ñu may la, am na lu ci sut. Loolu nag Yàlla moo ko may doomu Aadama yi. Li ñu Yexowa may bare na lool. Waaye li ci gën a réy mooy njot gi, maanaam bakkanu Doomam bi mu saraxe, Yeesu Kirist (Macë 20:28). Ni ñu ko naree gis ci pàcc bii, ci lépp li ñu la mën a may, njot gi moo ci gën a am solo, ndaxte mën na la indil mbégte bu réy lool. Te it mën na faj li nga gën a soxla ci àddina. Dëgg-dëgg, njot gi mooy liy gën a wone ne Yexowa dafa la bëgg.
LAN MOOY NJOT GI ?
3 Ngir yombal wax ji, njot gi mooy li Yexowa jëfandikoo ngir yewwi doomu Aadama yi, maanaam musal leen, ci bàkkaar ak dee (Efes1:7). Ngir mën a nànd li Biibël bi wax ci loolu, dañu war a seetaat li xewoon ca tool ba ca Àjjana. Bala ñuy mën a xam ni njot gi ame solo, fàww ñu xam li Aadama ñàkk bi mu bàkkaaree.
4 Bi Yexowa sàkkee Aadama, dafa ko may lu am solo dëgg, maanaam bakkanu nit ku mat. Seetal loolu mu may Aadama. Komka Yàlla dafa ko sàkk, may ko yaram bu mat ak xel bu mat, Aadama narul woon mas a feebar, màgget walla dee. Li mu nekkoon nit ku mat, tax na ba digganteem ak Yexowa rattax lool. Biibël bi nee na Aadama “ doomu Yàlla ” la woon (Luug 3:38). Kon Aadama jege woon na Yexowa Yàlla lool, mel ni doom ak baayam bu ko bëgg. Yexowa dafa doon wax ak doomam bi nekkoon ci kaw suuf, di ko dénk liggéey bu neex te am solo, te xamal ko it li mu bëggoon ci moom. — Njàlbéen ga 1:28-30 ; 2:16, 17.
5 Dañu sàkk Aadama ‘ ci melokaanu Yàlla ’. (Njàlbéen ga 1:27.) Waxuñu ne jëmmu Aadama dafa niru woon jëmmu Yàlla. Ni ñu ko jànge ci pàcc 1, Yexowa xel la, te kenn mënu ko gis (Yowaana 4:24). Kon Yexowa yorewul yaram ni yaramu doomu Aadama. Bu ñu waxee ne dañu sàkk Aadama ci melokaanu Yàlla, dañu bëgg a wax ne, dañu ko sàkk, may ko jikko yi nekk ci Yàlla. Jikko yu mel ni mbëggeel, xam-xam, njub, ak it kàttan. Aadama dafa niru Baayam it ci beneen fànn bu am solo maanaam : amoon na sañ-sañu tànnal boppam li mu bëgg a def. Kon Aadama melul woon ni masin boo xam ne, li tax ñu defar ko, walla li ñu ko defloo kese lay mën a def. Aadama mënoon na seetal boppam li mu bëgg a def, tànn ndax dina def lu baax walla lu bon. Su Aadama tànnoon déggal Yàlla, kon dina dund ba fàww ci Àjjana ci kaw suuf.
6 Leer na kon ne Aadama ñàkk na lu bare bi mu bañee déggal Yàlla, ba Yàlla wax ko ne dina dee. Li mu bàkkaar tax na ba nekkatul woon nit ku mat. Amatul woon it barke yiy ànd ak loolu (Njàlbéen ga 3:17-19). Li ci metti mooy, du Aadama kese moo ci ñàkk dund gu mat. Dafa ko ñàkkloo itam doomam yi mu waroon a am ëllëg. Kàddu Yàlla nee na : “ Bàkkaar ci kenn nit [Aadama] la jaar, dugg ci àddina, indaale fi dee, te dee daldi law ci nit ñépp, ndaxte ñépp a bàkkaar. ” (Room 5:12). Waaw, ñun ñépp, ci Aadama lañu donn bàkkaar. Looloo tax Biibël bi nee Aadama moo def ba moom ak doom yi mu naroon a am ñu “ nekk ” ci dooley bàkkaar ak dee, mel ni jaam (Room 7:14). Aadama ak Awa amatuñu woon benn yaakaar ndaxte ñoom ñoo tànnal seen bopp bañ a déggal Yàlla. Waaye seeni doom nag, boole ci ñun ñii ?
7 Yexowa dafa jëfandikoo njot gi ngir dimbali doomu Aadama yi. Lan mooy njot ? Njot am na ñaar yu mu ëmb. Lii mooy bu njëkk bi : njot mooy li ñuy fey ngir ñu yewwi benn nit walla li ngay fey ngir nanguwaat li nga jaay ba pare. Mën nañu ko méngale ak li ay bàndi di laaj ngir yewwi ku ñu jàpp. Lii mooy ñaareel bi : njot mooy li ñuy joxe ngir fey dara. Dafa mel ni xaalis bi ñuy fey ngir faj ki ñu gaañ walla defar li ñu yàq. Mooy li am bu aksidã amee. Ki tooñ dina war a fey luy tolloo ak li mu yàq.
8 Lu réy li ñu ñàkk ñun ñépp ndax li Aadama def, lu ko mënoon a fey ba tax ñu yewwi ñu ci bàkkaar ak dee ? Nañu seet njot gi Yexowa maye, ak njariñ bu mu la mën a amal.
NI YEXOWA JOXEE NJOT GI
9 Komka bakkanu nit ku mat moo amatul woon, amul kenn ci kaw suuf ku ko amoon pur fey ko (Psaume 49:7, 8). Li ñu soxla woon mooy njot gu tolloo ak li ñu ñàkkoon. Loolu dafa ànd ak digle bu jub te wóor bi nekk ci Kàddu Yàlla biy wax ne : “ Bakkan mooy fey bakkan. ” (5 Musaa 19:21, NW). Kon lan moo mënoon a fey bakkan bu mat, maanaam dund gu mat, bi Aadama ñàkk ? Xanaa beneen bakkan bu mat. — 1 Timote 2:6.
10 Naka la Yexowa joxee njot gi ? Dafa yónni ci kaw suuf kenn ci doomam yi nekkoon ca asamaan. Tànnul kenn ci ñoom noonu rekk, waaye ki mu gënoon a fonk la yónni (1 Yowaana 4:9, 10). Doom jooju nangu na jóge fi mu dëkkoon ca asamaan (Filib 2:7). Ni ñu ko gise cipàcc bi weesu, Yexowa dafa def kéemaan, bi mu jëlee bakkanu Doomam jooju, def ko ci biiru Maryaama. Xelu Yàlla mu sell mi moo def ba Yeesu juddu nekk nit ku mat. Narul woon a dee ndax bàkkaar. — Luug 1:35.
11 Naka la benn nit mënoon a feye njotu nit ñu bare ba tollu ak ay milyoŋi doomu Aadama ? Nañu njëkk a seet lii : Naka la ay milyoŋi doomu Aadama defe ba nekk ay bàkkaarkat ? Fàttalikul ne, bi Aadama bàkkaaree, fa la ñàkke lu am solo lool, maanaam bakkanu nit ku mat bi mu amoon. Kon bakkan bu mat boobu, Aadama mënu ko woon a jottali ay doomam. Bàkkaar ak dee kese la leen mënoon a jottali. Yeesu mi Biibël bi di woowe “ Aadama mu mujj mi ” nit ku mat la woon, te masul a bàkkaar (1 Korent 15:45). Mën nañu wax ne Yeesu dafa jël palaasu Aadama ngir musal ñu. Bi Yeesu déggalee Yàlla ci lépp, ba saraxe boppam, maanaam joxe bakkan bu mat bi mu amoon, booba la feye bàkkaar bi Aadama def. Noonu la Yeesu maye yaakaar doomu Aadama yi. — Room 5:19 ; 1 Korent 15:21, 22.
12 Biibël bi wax na coono yi Yeesu daj yépp bala muy dee. Dóor nañu ko dóor yu metti, daaj ko ci bant, bàyyi ko fa ba mu dee (Yowaana 19:1, 16-18, 30 ; Seetal itam li nekk ci xaaj bi tudd “ Li ñu yokk ci waxtaan yi nekk ci téere bi ”). Lu tax Yeesu waroon a jaar ci coono yu bare yooyu ? Dinañu gis ci beneen pàcc ci kanam fu Seytaane wax ne benn doomu Aadama du kontine di jaamu Yexowa bu nekkee ci ay coono. Yeesu dafa kontine di déggal Yàlla ci biir ay coono yu mettee metti. Noonu la joxe tont bi gën ci li Seytaane waxoon. Yeesu wone na ci loolu ne nit ku mat te am sañ-sañu tànnal boppam li mu bëgg a def, mën na déggal Yàlla ba mu mat ak lu Ibliis mënta def yépp. Wóor na ne Yexowa kontaanoon na lool ci li ko Doomam jooju mu fonk lool déggaloon ! — Proverbes 27:11.
13 Naka lañu feye njot gi ? Ci atum 33 ci suñu jamono, ci 14eelu fan ci weer bi yawut yi doon woowe Nisan, Yàlla dafa bàyyi ñu rey Doomam bu mat bu amul woon benn bàkkaar. Yeesu dafa saraxe bakkanu nit bu mat bi mu amoon, “ benn yoon ba fàww ”. (Yawut ya 10:10.) Bi Yeesu deewee ba mu mat ñetti fan, Yexowa dafa ko dekkal. Dekkalu ko mu nekk nit ci kaw suuf, waaye dafa ko dekkal, mayaat ko dund gi mu amoon ca asamaan. Bi Yeesu demee ca kaw asamaan, dafa indi ci kanamu Yàlla njëgu bakkanam bu mat bi mu saraxe ngir mu nekk njot ngir doomu Aadama yi (Yawut ya 9:24). Yexowa nangu na njëgu li Yeesu saraxe, mu nekk njot gi ñu soxla woon ngir mën a yewwi doomu Aadama yi ci kiliftéefu bàkkaar ak dee. — Room 3:23, 24.
LAN LA LA NJOT GI MËN A INDIL
14 Ak li ñu nekk ay bàkkaarkat yépp, njot gi tax na ñu mën a am barke yu réy. Nañu seet yenn ci barke yi ñu mën a am tey ak ëllëg ndax lu réy loolu ñu Yàlla may.
15Yàlla dina ñu baal suñuy bàkkaar. Li ñu matul ndax suñu maam Aadama, tax na ñuy daj lu nekk bala ñuy mën a def lu baax. Ñépp ay bàkkaar ci wax walla ci jëf. Waaye li ñu saraxe Yeesu ngir mu nekk njot gi, tax na Yàlla mën ñu “ baal […] sunuy bàkkaar ”. (Kolos 1:13, 14.) Waaye, bu ñu bëggee Yàlla baal ñu, dañu war a tuub dëgg suñuy bàkkaar. War nañu suufeel suñu bopp it, di ñaan Yexowa, ñaan ko mu baal ñu suñuy bàkkaar ci kaw ngëm bi ñu am ci saraxu Doomam bi nekk njot gi. — 1 Yowaana 1:8, 9.
16Suñu xel du ñu tuumaal ci kanamu Yàlla. Bu ñu suñu xel di tuumaal, ñàkk yaakaar te xalaat ne tekkiwuñu dara dina yomb. Komka njot gi tax na ñu baal ñu suñuy bàkkaar, Yexowa ci mbaaxaayam may na ñu ñu mën koo jaamu ak xel bu ñu dul tuumaal, fekk ay bàkkaarkat lañu (Yawut ya 9:13, 14). Loolu moo ñuy may ñu mën koo wax lépp. Looloo tax jege ko ci ñaan war a yomb ci ñun (Yawut ya 4:14-16). Nañu def lépp ngir kontine di am xel boo xam ne du ñu tuumaal. Loolu dina tax suñu xel du jaxasoo, dinañu sàmm suñu ngor te am mbégte.
17Dañu am yaakaaru dund ba fàww ci kaw suuf suy nekk àjjana. Room 6:23 nee na “ peyu bàkkaar mooy dee ”. Mu yokk ca ne : “ Waaye mayu Yàlla mooy dund gu dul jeex ci Yeesu Kirist ” suñu Sang. Ci pàcc 3 bi, wax nañu ci barke yi ñuy am ci Àjjana ji di ñëw ci kaw suuf (Peeñu ma 21:3, 4). Dund gu dul jeex ak wér-gi-yaram gu mat sëkk, dinañu bokk ci barke yooyu yépp. Li Yeesu dee ngir ñun moo tax ñu mën a am barke yooyu. Bala ñuy mën a am loolu, war nañu wone ne fonk nañu lool njot gi ñu Yàlla may.
NAKA NGA MËNEE WONE NE FONK NGA BU BAAX LI ÑU YÀLLA DEFAL ?
18 Lu tax ñu war a won Yexowa ne ñu ngi koy gërëm dëgg ndax njot gi mu maye ? Bu ñu nit mayee dara te ñu xam ne ñàkk na ci jotam, amoon ci coono walla dafa ci def alalam, dinañu fonk lool li ñu nit kooku may. Bu ñu xamee ne mbëggeel a tax mu may ñu loolu, dina ñu laal bu baax ci xol. Njot gi mooy maye bi gën a réy bu ñu mën a am, ndaxte ci la Yàlla defe sarax bi gën a réy bu mas a am. Yowaana 3:16 nee na : “ Yàlla dafa bëgg àddina, ba joxe jenn Doomam ji mu am kepp. ” Njot gi mooy liy gën a wone mbëggeel bi Yexowa am ci ñun. Dafay wone it mbëggeel bi Yeesu am ci ñun, ndaxte dafa nangu joxe bakkanam ngir ñun (Yowaana 15:13). Kon mën nañu gëm ne Yexowa ak Doomam dañu bëgg kenn ku nekk ci ñun. — Galasi 2:20.
19 Léegi nag, naka nga mënee wone ne yaa ngi gërëm Yàlla ndax njot gi mu maye ? Nanga komaase ci lii : jéemal di gën a xam Yexowa mi ñu may njot gi (Yowaana 17:3). Jëfandikoo téere bii ngir gëstu Biibël bi, mën na la ci dimbali. Booy yokk li nga xam ci Yexowa, dinga ko gën a bëgg. Te mbëggeel boobu moo lay xiir ci def li ko neex. — 1 Yowaana 5:3.
20Nanga wone ngëm gi nga am ci saraxu Yeesu bi nekk njot gi. Lii lañu wax ci Yeesu : “ Ku gëm Doom ji, am nga dund gu dul jeex. ” (Yowaana 3:36). Naka lañuy wonee ne gëm nañu Yeesu ? Du ci ay wax kese lañuy wone ne gëm nañu ko. Saag 2:26 nee na : ‘ Ngëm gu àndul ak jëf dafa nasax ’. maanaam dee na. Waaw, ngëm dëgg, ci “ jëf ” lañu koy wone. Lenn lu ñu mën a def ngir wone ne gëm nañu Yeesu mooy def lépp ngir roy ci moom, ci suñuy wax ak ci suñuy jëf itam. — Yowaana 13:15.
21Nanga teewe Reeru Boroom bi ñuy def at mu nekk. Ci guddi 14 Nisan ci atum 33 ci suñu jamono, Yeesu dafa taxawal xew bu am solo te Biibël bi di ko woowe “ reeru Boroom bi ”. (1 Korent 11:20 ; Macë 26:26-28.) Xew boobu, dañu koy woowe it bésu fàttaliku deewu Yeesu. Yeesu dafa taxawal reer boobu ngir dimbali ay ndawam ak karceen dëgg yiy ñëw ci seen ginnaaw, ñu bañ a fàtte ne bi mu deewee niki nit ku mat dafa joxe bakkanam ngir mu nekk njot gi. Lii la Yeesu waxoon ci reer boobu : “ Kontineleen di def lii, ngir fàttaliku ma. ” (Luug 22:19, NW). Ndaje fàttaliku bi dafa ñuy fàttali mbëggeel bi ñu Yexowa ak Yeesu won ci lu jëm ci njot gi. Bu ñu bëggee wone ne fonk nañu lool njot gi dinañu teewe ndaje fàttaliku deewu Yeesu bi ñuy def at mu nekk*.
22 Dëgg-dëgg, njot gi ñu Yexowa may kenn mënu ko fey (2 Korent 9:14, 15). Maye bu am solo boobu, mën na jariñ sax ñi dee. Loolu dinañu ko gis ci pàcc 6 ak 7.
LI BIIBËL BI WAX
- Njot gi mooy li Yexowa jëfandikoo ngir yewwi doomu Aadama yi ci bàkkaar ak dee. — Efes 1:7.
- Yexowa dafa yónni ci kaw suuf benn doom ji mu am kepp ngir joxe njot gi. — 1 Yowaana 4:9, 10
- Njot gi dafa ñuy may ñu mën ñoo baal suñuy bàkkaar, ñu am xel bu ñu dul tuumaal, te am it yaakaaru dund gu dul jeex. — 1 Yowaana 1:8, 9.
- Dinañu wone ne fonk nañu njot gi bu ñuy jéem di gën a xam Yexowa, bu ñuy wone ngëm gi ñu am ci saraxu Yeesu bi nekk njot gi, te it bu ñuy teewe Reeru Boroom bi. — Yowaana 3:16.
* Boo bëggee yokk sa xam-xam ci Reeru Boroom bi, seetal li ñu bind ci xaaj bi tudd “ Li ñu yokk ci waxtaan yi nekk ci téere bii ”.
Laaj yi ànd ak pàcc bu nekk
1, 2. a) Li la nit may, lan mooy tax mu am solo ci yow ? b) Lu tax ñu mën a wax ne njot gi moo gën a am solo ci lépp li ñu la mën a may ?
3. Lan mooy njot gi te lan lañu war a xam ngir mën a gis ni maye boobu ame solo ?
4. Nekk nit ku mat, lu mu doon may Aadama ?
5. Biibël bi nee na dañu sàkk Aadama ‘ ci melokaanu Yàlla ’. Loolu lu muy tekki ?
6. Lan la Aadama ñàkk bi mu bañee déggal Yàlla, te loolu lu mu def ci ay doomam ?
7, 8. Lan ak lan la njot gi ëmb ?
9. Ban fasoŋu njot lañu soxla woon ?
10. Naka la Yexowa joxee njot gi ?
11. Naka la bakkanu benn nit mënoon a fey njotu ay milyoŋi nit ?
12. Coono yu metti yi Yeesu daj, lan lañu wone ?
13. Naka lañu feye njot gi ?
14, 15. Lan lañu war a def ngir Yàlla “ baal nu sunuy bàkkaar ” ?
16. Lan moo ñuy may ñu mën a jaamu Yàlla ak xel bu ñu dul tuumaal te loolu ban njariñ la am ?
17. Yan barke lañu mën a am ndax li Yeesu dee ngir ñun ?
18. Lu tax ñu war a gërëm Yexowa ndax njot gi mu maye ?
19, 20. Naka nga mënee wone ne yaa ngi gërëm Yàlla ndax njot gi mu maye ?
21, 22. a) Lu tax ñu war a teewe Reeru Boroom bi ñuy def at mu nekk ? b) Lan lañuy waxtaan ci pàcc 6 ak 7 ?


c: text/html

text:
PÀCC JURÓOM-BENN
Fan la ñi dee nekk ?
Lan mooy dal nit bu deewee ?
Lu tax ñuy dee ?
Xam dëgg gi ci ñi dee, ndax dina dalal suñu xel ?
LU MAT ay junni at ba tey, nit ñi dañuy laaj seen bopp laaj yu am solo yooyu. Ku ñu mënta doon ak fi ñu mënta nekk, tont yi soxal na ñu ñun ñépp.
2 Ci pàcc bi weesu, gis nañu ni saraxu Yeesu Kirist bi nekk njot gi di maye nit ñi dund gu dul jeex. Jàngoon nañu it ne Biibël bi wax na ne dina am jamono joo xam ne «dee dootul am». (Peeñu ma 21:4.) Waaye fi ñu tollu nii, ñépp ay dee. Suleymaan, buur bu bare woon xam-xam nee woon na : “ Ñiy dund xam nañu ne dinañu dee. ” (Dajalekat 9:5, NW). Nit dafay def lépp ngir gudd fan. Waaye ba tey, bëgg nañu xam luy dal nit bu deewee.
3 Suñu mbokk walla suñu xarit bu deewee, dañuy am naqar bu réy. Te mën na am ñu laaj suñu bopp lii : ‘ Lan mooy dal ñi dee ? Ndax ñu ngi ci ay coono ? Ndax ñu ngi ñuy aar ? Ndax mën nañu leen a dimbali ? Ndax dinañu leen mas a gisaat ? ’ Li diine yi ci àddina bi tey di tontu ci laaj yooyu wuute na lool. Am na ñuy wax ne booy def lu baax ci sa dund, dinga dem ci kaw asamaan. Waaye booy def lu bon, dinañu la yóbbu fi ñu lay lakk, di la toroxal. Am na diine yuy wax it ne bu nit deewee, dafay nekk xel ngir dem fu suñu maam yi dee nekk. Am na yeneen diine yuy wax ne bu nit deewee dafay nekk ci biir suuf fu ñu koy àtte, ba pare dina judduwaat yore beneen yaram.
4 Diine yooyu yépp am na fu ñuy bokk xalaat, moo di bu nit deewee, am na luy jóge ci moom kontine di dund feneen. Kon bu ñu seetee li ëpp ci li diine yi di jàngale, muy ci jamono yu njëkk ya walla ci suñu jamono tey, mën nañu ne, pur ñoom, nit dafay dund ba fàww, di kontine di gis, di dégg ak di xalaat. Waaw, loolu nu mu mën a nekke ? Xam nañu ne suñu xel mi nekk ci suñu bopp moo tax ñu mën a xalaat, mën a dégg, te mën a gis. Bu nit deewee xelam dee na. Kon mënatul xalaat dara, yëg dara walla fàttaliku dara.
LAN MOOY XEW DËGG BU NIT DEEWEE
5 Liy xew bu nit deewee jaaxalul Yexowa moom mii bind xelu nit. Xam na luy dëgg gi, te ci Kàddoom, Biibël bi, wax na ci lan la ñi dee nekke. Lu leer lii la wax : Bu nit deewee, fa lay yem. Dootul nekkati fenn. Dee ak dund bokkuñu dara, dañu safaanoo. Ku dee mënul gis, mënul dégg, te mënul xalaat. Bu nit deewee amul dara luy jóge ci moom di kontine dund. Yorewuñu ruu walla xel bu dul dee mukk*.
6 Bi Suleymaan waxee ne ñiy dund xam nañu ne dinañu dee, dafa ci yokk ne : “ Waaye ñi dee, ñoom, xamuñu dara. ” Am na lu mu ci yokk ngir gën a leeral dëgg googu. Dafa ne ñi dee mënuñu bëgg, mënuñu bañ, te it “ amul liggéey, amul waaj, amul xam-xam ” ca bàmmeel ba (Dajalekat 9:5, 6, 10, NW). Sabóor 146:4, NW, lu mel noonu la wax bi mu nee, bu nit deewee “ ay xalaatam dañuy jeex ”. Ñépp ay dee, te bu nit deewee du am dara luy jóge ci moom di kontine di dund feneen. Suñu dund dafa mel ni sondeel bu ñu taal. Bu ñu ko feyee, tàkk-tàkk bi du dem feneen. Dafa amatul rekk.
LAN LA YEESU WAXOON CI DEE
7 Am na lu Yeesu Kirist waxoon ci ñi dee. Waxoon na ko ci Lasaar, mi nekkoon ku mu xamoon bu baax, te mu gaañu woon. Yeesu dafa wax taalibeem yi ne : «Suñu xarit Lasaar nelaw na.» Taalibee yi dañu foogoon ne Yeesu dafa doon wax ne Lasaar dafay nelaw rekk, di noppaleeku ndax feebar bu ko dal te dina wér. Waaye du loolu la Yeesu doon wax. Yeesu daldi leen ne : «Lasaar dee na.» (Yowaana 11:11-14). Gis ngeen ne Yeesu dafa méngale dee ak noppalu walla nelaw. Lasaar nekkul woon ca asamaan, nekkul woon it ca safara. Demul woon ca malaaka yi walla ca maamam yi dee. Lasaar judduwaatul nekk beneen nit. Dafa doon noppalu ci dee, ni kuy nekk ci ay nelaw yu xóot yu àndul ak gént. Am na yeneen aaya yuy méngale dee ak nelaw. Bi ñu sànnee taalibe Yeesu bi tudd Ecen ay doj ba rey ko, Biibël bi dafa ne dafa “ nelaw ”. (Jëf ya 7:60,) Noonu it, ndaw li Pool bindoon na lu jëm ci ñi mu bokkaloon jamono te “ ñu nelaw ” ci dee. — 1 Korent 15:6.
8 Bi Yàlla bindee nit, ndax dafa bëggoon mu dee ? Déedéet ! Yexowa dafa bind nit ngir mu dund ba fàww ci kaw suuf. Ni ñu ko jànge woon ci téere bii, Yàlla dafa def góor bu njëkk bi ak jigéen bu njëkk bi ci àjjana bu rafet. Mu daldi leen may wér-gi-yaram gu mat sëkk. Lu baax rekk la leen Yexowa yéene woon. Ku bëgg doomam, ndax dina bëgg mu daj metit yi nekk ci màgget ak dee ? Déedéet ! Yexowa dafa bëgg ay doomam, te dafa leen yéene bànneex bu dul jeex ci kaw suuf. Lii la Biibël bi wax ci doomu Aadama yi : “ [Yexowa] dugal na xalaatu dund gu dul jeex ci seen biir xol. ” (Dajalekat 3:11, NW). Bi Yàlla doon bind nit, dafa def ci moom bëgg-bëggu dund ba fàww. Te am na lu mu def ngir bëgg-bëgg boobu mën a nekk.
LU TAX DOOMU AADAMA YI DI DEE
9 Kon lu tax doomu Aadama yi di dee ? Bu ñu bëggee xam tont bi, dañu war a dellu ci jamono ji nga xam ne benn góor ak benn jigéen kese ñoo nekkoon ci kaw suuf, ba xam li fa xewoon. Biibël bi nee na : “ Yàlla Aji Sax ji nag saxal ci suuf lépp luy garab gu meññeef ma rafet te neex a lekk. ” (Njàlbéen ga 2:9). Waaye am na lu Yexowa tere woon. Lii la wax Aadama : «Man ngaa lekk ci mboolem garabi tool bi, waaye bul lekk ci garab giy tax a xam lu baax ak lu bon, ndaxte bés boo ci lekkee kat, li wér mooy fa ngay doxe dee.» (Njàlbéen ga 2:16, 17). Li Yàlla wax Aadama noonu jafewul. Amoon na yeneen garab yu bare yu Aadama ak Awa mënoon a lekk. Waaye li leen Yàlla tere, dina tax ñu mën a wone ne gërëm nañu ko Moom mi leen may dund gu neex lool ak lépp li ñu am. Bu ñu déggalee Yàlla dina wone it ne may nañu cér seen Baay bi nekk ca kaw asamaan, te nangu nañu topp tegtal yu baax yi mu leen jox.
10 Waaye nag, Aadama ak Awa dañu tànn bañ a déggal Yexowa. Seytaane dafa jaar ci benn jaan ngir wax ak Awa, ne ko : «Ndax wóor na ne, Yàllaa ne: “Buleen lekk ci doomi genn garabu tool bi?”» Awa tontu ko ne : «Man nanoo lekk ci doomi garabi tool bi kay. Waaye garab gi ci digg tool bi la Yàlla ne: “Buleen ci lekk, buleen ko laal sax, lu ko moy ngeen dee.”» — Njàlbéen ga 3:1-3.
11 Seytaane daldi ko ne : «Déedéet, dungeen dee!» Mu teg ci ne «Yàlla xam na ne, bés bu ngeen ci lekkee, seeni bët dina ubbiku, ngeen mel ni Yàlla, xam lu baax ak lu bon.» (Njàlbéen ga 3:4, 5). Seytaane dafa bëggoon gëmloo Awa ne, lekk doomu garab bi ñu ko tere dina ko jariñ. Ci gis-gisu Seytaane, Awa amoon na sañ-sañu seetal boppam li baax ak li bon. Ci moom Awa amoon na it sañ-sañu def li ko neex. Seytaane dafa wax it ne Yexowa waxul dëgg bi mu leen waxee ne bu ñu lekkee doomu garab gi dinañu dee. Awa daldi gëm Seytaane. Mu witt ci doomu garab gi, lekk, ba pare jox jëkkëram, mu lekk. Du ñàkk a xam moo leen ci dugal. Xamoon nañu ne li leen Yàlla tere lañu doon def. Bi ñu lekkee doomu garab bi, wone nañu ne ñoo tey bañ a déggal Yàlla, fekk ndigal bi leen Yàlla joxoon, lu yomb te jaadu la woon. Li ñu def noonu dafay wone ne faalewuñu woon seen Baay bi neek ca kaw asamaan ak kiliftéefam. Loolu ñu def Ki leen sàkk te mu nekk ku leen bëgg, nekkoon na li ñu leen mënul a baal.
12 Seetal lii : Boo yaroon sa doom bu góor walla bu jigéen, toppatoo ko ba mu màgg. Benn bés mu bañ laa déggal, won la ne mayu la benn cér te bëggu la sax. Bu boobaa looy yëg ci sa biir xol ? Dina la metti lool. Kon war nga mën a xam metit bi Yexowa yëg ci biir xolam bi ko Aadama ak Awa weddee ñoom ñaar ñépp.
13 Aadama ak Awa dañu bañoon a déggal Yexowa. Kon amuloon dara lu waroon a tax Yexowa kontine di leen toppatoo ngir ñu dund ba fàww. Aadama ak Awa dee nañu ni mu ko waxe woon. Aadama ak Awa nekkatuñu. Demuñu feneen ngir dund fa ni ay malaaka. Li Yexowa wax Aadama bi mu ko doon laaj lu tax mu bañ ko déggal, moo ñuy won loolu. Lii la ko Yàlla waxoon : dinga “dellu ci suuf, si ma la jële; ndaxte pënd nga, te dinga dellu di pënd”. (Njàlbéen ga 3:19.) Ak pëndu suuf la Yàlla binde Aadama (Njàlbéen ga 2:7). Bala loolu, Aadama nekkul woon. Moo tax, bi Yexowa waxee ne Aadama dafay dellu nekk pënd, dafa bëggoon a wax ne Aadama dootul nekkati. Ni pënd bi ñu ko jële, Aadama dootul dund.
14 Aadama ak Awa mënoon nañu dund ba tey jii. Waaye dañu dee ndax li ñu tànn bañ a déggal Yàlla. Noonu lañu bàkkaare. Aadama dafa wàll doomam yépp bàkkaar ak dee. Looloo waral nit di dee (Room 5:12). Bàkkaar boobu dafa mel ni feebar bu metti bu waajur di wàll ay doomam, te kenn mënu ci rëcc. Li muy indi mooy dee. Loolu musiba la. Dee noon la, du xarit (1 Korent 15:26). Kontaan nañu lool ci li Yexowa joxe njot gi ngir musal ñu ci noon bu bon boobu.
XAM DËGG GI JËM CI DEE, LU BAAX LA
15 Li Biibël bi wax ci lu jëm ci li nit ku dee nekke, dafay dalal suñu xel. Ni ñu ko jànge, ñi dee amuñu naqar te seen xol du jeex. Amul dara lu war a tax ñu ragal leen, ndaxte mënuñu gaañ kenn. Soxlawuñu ñu dimbali leen, te ñoom it mënuñu def dara ngir dimbali ñu. Mënuñu wax ak ñoom, ñoom it mënuñu wax ak ñun. Kilifa diine yu bare dañuy wax ne mën nañu dimbali ñi dee, fekk du dëgg. Te ñi leen gëm dañu leen di may xaalis. Waaye ku xam dëgg gi jëm ci ñi dee, ñiy wax fen yooyu du ñu ko mën a nax.
16 Ndax sa diine ànd na ak li Biibël bi wax ci lu jëm ci dee ? Diine yu bare ànduñu ci. Lu tax loolu ? Kàddu Seytaane rax na ci li diine yooyu di jàngale. Seytaane dafay jaar ci diine yu dul wax dëgg ngir gëmloo nit ñi ne bu nit deewee, dafay am lu jóge ci moom, kontine di dund feneen fu mbindeef yu ñu mënul a gis nekk. Loolu fen la bu Seytaane di boole ak yeneen fen ngir nit ñi bañ a topp Yexowa Yàlla. Nañu ko seet ci lii di topp.
17 Ni ñu ko gise ba pare, am na diine yuy jàngale ne, su nit dëkkee ci lu bon, bu deewee safara la jëm, fu ñu koy toroxal ba abadan. Li ñuy jàngale noonu jekkul ci Yàlla. Yexowa, Yàlla ju bare mbëggeel la. Te du mas a toroxal kenn ci fasoŋ boobu (1 Yowaana 4:8). Looy xalaat ci nit kuy dugal loxo doomam ci safara ndax li mu ko bañ a déggal ? Ndax dinga fonk nit ku mel noonu ? Ndax dinga bëgg xamante ak moom sax ? Déedéet ! Wóor na ne dinga wax ne nit kooku soxor na lool. Waaye nag, Seytaane dafa ñu bëgg gëmloo ne Yexowa dafay toroxal nit ñi ci safara ba abadan, lu mat ay milyaari-milyaari at !
18 Seytaane dafay jaar it ci yenn diine ngir jàngale ne bu nit ñi deewee, dañuy nekk ay xel te ñiy dund dañu leen war a màggal te may leen cér. Diine yooyu dañuy jàngale it ne, xelu nit ñi dee mën nañu nekk xarit yu bare kàttan walla ñu nekk noon yu soxor lool. Nit ñu bare gëm nañu fen yooyu. Dañu ragal ñi dee, te dañu leen di màggal, di leen jaamu. Waaye Biibël bi dafay wax ne, ñi dee dañuy nelaw. Dafay wax it ne Yexowa Yàlla dëgg ji rekk lañu war a jaamu moom mi ñu sàkk te di ñu dundal. — Peeñu ma 4:11.
19 Boo xamee dëgg gi jëm ci nit ñi dee, fen yi diine yi di jàngale duñu la réeral. Dafay tax it nga mën a xam yeneen dëgg yi Biibël bi wax. Nañu ci wax benn : Ndegam Biibël bi nee na bu nit deewee, dara du jóge ci moom ngir kontine di dund feneen, kon boo demee ba xam loolu, dangay gën a xam li dund ba fàww ci àjjana ci kaw suuf di tekki dëgg.
20 Ayóoba mi nekkoon nit ku jub, laajtee woon na bu yàgg laaj bii : “ Boroom doole bu deewee ndax dina mën a dundaat ? ” (Ayóoba 14:14, NW). Ndax nit ku dee dina mën a dundaat ? Li Biibël bi wax ci loolu dafay dalal bu baax suñu xel. Loolu la pàcc bii di topp di wone.
LI BIIBËL BI WAX
- Ñi dee duñu gis, duñu dégg, duñu xalaat it. — Dajalekat 9:5, NW.
- Ñi dee dañuy noppalu ; yëguñu benn metit. — Yowaana 11:11.
- Aadama moo ñu wàll bàkkaar, ñu judduwaale ko, moo tax ñuy dee. — Room 5:12.
* Boo bëggee am lu la gën a leer ci “ ruu ”ak “ xel ”, seetal xaaj bi tudd “ Li ñu yokk ci waxtaan yi nekk ci téere bii ”.
Laaj yi ànd ak pàcc bu nekk
1-3. Lan la nit ñi di laajte ci lu jëm ci dee, te lan la ci diine yu bare wax ?
4. Ban xalaat la diine yu bare bokk ci lu jëm ci dee ?
5, 6. Lan la Biibël bi wax ci li ñi dee nekke ?
7. Naka la Yeesu wonee li dee di nirool ?
8. Lan moo ñuy won ne Yàlla bindul nit pur mu dee ?
9. Lan la Yexowa tere woon Aadama, te lu tax li mu ko santoon jafewul woon a topp ?
10, 11. a) Lan moo tax góor bu njëkk bi ak jigéen bu njëkk bi bañ a déggal Yàlla ? b) Lu tax li Aadama ak Awa bañ a déggal Yàlla nekk poroblem bu réy ?
12. Lan moo ñu mën a dimbali ñu xam li Yexowa doon yëg ci biir xolam bi ko Aadama ak Awa weddee ?
13. Lan la Yexowa waxoon ne dina dal Aadama bés bu deewee, te loolu lu muy tekki ?
14. Lu tax nit di dee ?
15. Lu tax xam dëgg gi jëm ci dee di dalal suñu xel ?
16. Kan moo dugg ci li diine yu bare di jàngale, te naka la ko defe ?
17. Li ñuy jàngale ci safara, lu tax jekkul ci Yexowa ?
18. Jaamu ñi dee, ci ban fen bi diine yi di jàngale la jóge ?
19. Xam dëgg gi jëm ci dee, leneen lan lay tax ñu xam ci li Biibël bi wax ?
20. Ci ban laaj lañuy waxtaan ci pàcc bii di topp ?

robotstxt: allowed

filter: keep


text:
Nettali 34: Lekk bu bees
NDAX mën nga wax li nit ñi di for ci suuf si ? Boo ko xoolee, dafa weex, sew te mel ni pëndax galaas, waaye du galaas. Lekk la.
Bi waa Israyil génnee Misra, am na léegi benn weer. Ñu ngi ci màndiŋ mi. Foofu lekk bi barewul dara. Waa mbooloo mi, ñu ngi komaase di xultu, naan : ‘ Bu ñu Yexowa reyoon ca Misra moo gënoon. Foofu moom, lekk bu ñu bëggoon rekk, ñu am ko. ’
Kon Yexowa nee na : ‘ Dinaa def mu taw lekk bu jóge asamaan. ’ Te loolu la def. Waa Israyil daldi gis ci ëllëg si lu weex loolu jóge woon ci kow asamaan si, ñépp di laaj moroomam : ‘ Lii lan la ? ’
Musaa ne leen : ‘ Lii mooy lekk bi leen Yexowa jox. ’ Mbooloo mi di ko woowe MÀNN. Mu ngi saf lu mel ni mbiskit yu ñu defare lem.
Musaa wax mbooloo mi lii : ‘ Nangeen ci for lu nit ku nekk mën a lekk. ’ Te loolu lañu doon def suba su nekk. Bu naaj bi komaasee tàng, mànn bi desoon ci kow suuf si dafa doon seey.
Musaa ne leen itam : ‘ Buleen jël lu ëpp li ngeen soxla pur benn fan. ’ Waaye am na ñu toppul loolu. Booba, ndax xam nga lan moo doon am ? Ci ëllëg si, mànn bi doon fanaan dafa feesoon dell ak ay sax, mu komaase di xasaw.
Waaye ci ayu-bés bi, amoon na bés boo xam ne dañu waroon a jël ñaari yoon li ñu faral a jël. Bés boobu moo doon juróom-benneelu fan bi. Yexowa moo leen waxoon loolu ndaxte narul woon wàcce mànn ci juróom-ñaareelu fan bi. Kon ci juróom-benneelu fan bi, dañu naroon a jël mànn bu doy ngir mën ci dénc ngir juróom-ñaareelu fan bi. Te bi ñu doon def loolu, mànn bi du def ay sax te du xasaw. Loolu, beneen kéemaan la woon !
Yexowa dundal na waa Israyil ak mànn bi ci at yi ñu def ci màndiŋ mi yépp.
Gàddaay gi (Exode) 16:1-36; Nombres 11:7-9; Josué 5:10-12.
Laaj yi
- Xoolal li ñuy wone foofu. Lan la nit ñi di for, te loolu naka lañu koy woowe ?
- Lan la Musaa wax mbooloo mi ci li ñu war a for ci mànn bi ?
- Lan la Yexowa wax mbooloo mi mu def ci juróom-benneelu fan bi, te lu tax mu wax loolu ?
- Ban kéemaan la Yexowa doon def bi ñu doon denc mànn boobu ci juróom-ñaareelu fan bi ?
- Ci yan at la Yexowa dundal mbooloo mi ak mànn bi ?
Leneen li ñu mën a laaj
- Jàngal Gàddaay gi (Exode) 16:1-36 ak Nombres 11:7-9.
Li ñu wax ci Gàddaay gi 16:8, lan lay wone lu jëm ci lu tax ñu war a déggal góor ñi Yàlla tànn ngir def yenn liggéey ci mbooloo karceen yi (Yaw. 13:17) ?
Bi ñu nekkoon ci màndiŋ mi, lan moo doon fàttali waa Israyil ne seen bakkan mu ngi aju ci Yexowa bés bu ne (Gàdd. 16:14-16, 35; Deut. 8:2, 3) ?
Ci li Yeesu wax, mànn boobu lu mu doon wone lu jëm ci ëllëg, te ñun, ban njariñ lañuy am ci “ ñam wu wàcce ca asamaan ” ? (Ywna. 6:31-35, 40.)
- Jàngal Josué 5:10-12.
Ñaata at la waa Israyil lekk mànn bi ? Loolu, naka la nekke woon nattu ci ñoom ? Lan lañu mën a jàng ci nettali boobu (Gàdd. 16:35; Nomb. 11:4-6; 1 Kor. 10:10, 11) ?


text:
Sibiru
Sibbiru ab feebar bu yoo di joxe di dal nit ak yenn rab yi te li koy joxe di parasit protozoan (benn xeetu selil microorganism) bu xeetu Plasmodium.[1] Ni sibbiru di faral di feeñee mooy yaram wu tàng, coono, waccu ak metitu bopp. Su demee ba tar mën na jur der bu mboq, say, komaa wala faatu.[2] Feebar baa ngi tàmbalee feeñ fukki fan ak juróom ginaaw bu la yoo bi màttee. Ñi mu dal te faju ñu ko bu baax, mën na leen dalaat ginaaw ay weer ci kanam.[1] Ñi mu dal bu yàggul ba ñu mucci, su leen dalaatee du metti noonu. muslaay boobu nit ki am dafay jeex su amee ay weer wala at sudee newul fu mu mën a amee sibbiru.[2]
Gis nañu ni, màtt-màttu yoo bu jigéen bi tuddu Anophele mooy joxe feebar bi. Sula màttee dafay dugal parasit yi nekk ci tiflitam ci sa deret.[1] Ginaaw loolu mu jàll ci res wi ndax foofu lay màggee ak juree. Juróomi xeeti Plasmodium a mën a dal nit te ñooy la nit mën a wàlle.[2] Ñu bari ñu sibbiru di faat P. falciparum ak P. vivax, P. ovaleñoo leen faat, ak P. malariae biy joxe sibbiru bu tarul lool.[1][2] Xeet yi tudd P. knowlesi bariwul lu ñuy daaneel nit.[1] Bu ñuy seet ndax danga sibbiru jël ci sa laamu deret xool ko ci mikroskop, wala ñu jëfandikoo test bi tuddu antigen-based test bu gaaw la.[2] Defar nañu jumtukaay buy jëfandikoo polymerase chain reaction ngir gis ADN bu doomu jàngoro ji, waaye loolu bariwul ci barab yi sibbiru bari ndax dafa seer te jafe.[3]
Sibbiru bu mën na wàññiku bu baax sudee nit ñaa ngi jëfandikoo sàñce (mustikeer) wala diw bu dàq yoo ngir moytu màtt-mattu yoo yi, wala def lu leen di dàq wala ray, lu ci melni pompu yoo ak dindi dox yi taa.[2] Bari na garab yu ci melni prevent malaria yiñ jagleel ñiy tukki ci barab yu sibbiru bi tasaaroo. Yenn saa mën nañu bindal xale sulfadoxine/pyrimethamine xale ak jiggéenu wérul ci ñatti weer yi njëkk cib ëmb bi ci barab yi sibbiru bari lool. Fiñu tollu amagul ñakk bu ci mën a aar ni naam soxla nañu ko, teewul nit ñaa ngi ciy gëstu bu baax ngir am ko.[1] Ñaari xeeti garab yi ñu digle ngir faj feebar bi ñooy garab yiy xeex sibbiru bi amaale ab artemisinin.[1][2] Ñaareelu garab gi mën na doon mefloquine, lumefantrine, wala sulfadoxine/pyrimethamine.[4] Mën nañu itam jël Quinine boole ko ak doxycycline sudee artemisinin amul.[4] Mooy lañuy digle ci barab yi feebar bi bari, dañu wara xam bu baax ndax nit ki dafa sibbiru laata muy jël garab yi ndax dañuy bañ jàngoro ji dërkiis ci garab gi. Jangoro dem na ba dërkiis ci yenn xeetu garab yu daan faj sibbiru; lu ci melni, dërkiis ci-chloroquine P. falciparum barina ci barab yi sibbiru bi bari, te itam dërkiisam ci artemisinin doon na jafe-jafe bu mag ci réew Asi Gànjoolu-penku.[1]
Fi feebar bi gënee bari mooy ci réew yu tàng yi ak xawa tàng te ñooy yi séq rëdd wiy xaajale suuf si di ekuwaatër.[2] Bokk na ci ñoom Afrigu Suufu-Sahara, Asi, ak Amerik Latin. Mbootaayu Wérgi-yaramu Àdduna bi maanaam OMS xayma na ci atum 2012, ni amoon na 207 miliyoŋi ñu amoon sibbiru. Ci at moomu, feebar bi fatna lu tollu ci diggante 473,000 ak 789,000 doomu aadama, li ëpp ci ñoom doon ay gunéy Afrik.[1] Fuñu tuddee sibbiru xel yi dem ci ndóol te loolu doonul lu baax ci koom-koom guy suqaliku.[5][6] Xayma nañu ni at mu nekk sibbiru dina ñàkkloo Afrik lu tollu ci $12 miliyaar ciy dolaar ndax pajum feebar bi, ñàkk a mën a liggéey ak li muy yàq turism bi.[7]
Royuwaay yi[Soppi • soppi gongikuwaay bi]
- ↑ 1,0, 1,1, 1,2, 1,3, 1,4, 1,5, 1,6, 1,7 et 1,8 "Malaria Fact sheet N°94". WHO. March 2014. Retrieved 28 August 2014.
- ↑ 2,0, 2,1, 2,2, 2,3, 2,4, 2,5, 2,6 et 2,7 Caraballo, Hector (May 2014). "Emergency Department Management Of Mosquito-Borne Illness: Malaria, Dengue, And West Nile Virus". Emergency Medicine Practice 16 (5).
- ↑ Nadjm B, Behrens RH (2012). "Malaria: An update for physicians". Infectious Disease Clinics of North America 26 (2): 243–59. PMID 22632637. doi:10.1016/j.idc.2012.03.010.
- ↑ 4,0 et 4,1 Organization, World Health (2010). Guidelines for the treatment of malaria (2nd ed. ed.). Geneva: World Health Organization. p. ix. ISBN 9789241547925.
- ↑ Gollin D, Zimmermann C (August 2007). Malaria: Disease Impacts and Long-Run Income Differences (PDF) (Report). Institute for the Study of Labor.
- ↑ Worrall E, Basu S, Hanson K (2005). "Is malaria a disease of poverty? A review of the literature". Tropical Health and Medicine 10 (10): 1047–59. PMID 16185240. doi:10.1111/j.1365-3156.2005.01476.x.
- ↑ Greenwood BM, Bojang K, Whitty CJ, Targett GA (2005). "Malaria". Lancet 365 (9469): 1487–98. PMID 15850634. doi:10.1016/S0140-6736(05)66420-3.


text:
Porogaraamu Ndaje bu mag bu ñetti fan bu atum 2017
Xoolal li nar a am bés bu ne ci ndaje bii, loolu dina leen dimbali ngeen wéy di def lu baax te muñ jafe-jafe yi.
Àjjuma
Lan moo karceen yi ñu am jikko yi leen mën a dimbali ñu muñ jafe-jafe?
Samdi
Naka lañu Yàlla Aji Kàttan ji di maye muñ te dëfal suñu xol ?
Dimaas
Yeesu dafe ne : “ Ku muñ ba ca muj ga, mucc. ” Naka ngeen mën a def ngir bàyyi xel ci kàddu yooyu ?
Li ñi teew war a xam
Mën ngeen teewe ci ndaje yiy am ci ndaje bu mag bi su ko defee di ngeen mën seen xel dina nekk ci porogaraam bi yépp. Itam seetleen ndax bëgg ngeen gën a xam lu jëm ci ñi teew, sóobu bi, ñi bëgg a def ay maye, fi ñuy toppatoo ñi dara dal, li nit ñi réeral te ñu gis ko, fi ñuy toog, ak ñi bëgg a bokk ci liggéeyu ndaje bi.


text:
Aten
37°58′N 23°43′E / 37.967, 23.717
Ci angale mooy Athens; Ci faranse mooy Athènes
Aten dëkk bu mag la, ci réewu Geres mooy péey ba sax, te siiw na ngir xam-xam ba'ak njàng ma, ak caada ja. Yaakaarees na ne lu ëpp téeméeri junni ciy way dëkk ñoo fa dëkke. Nekkoon na péeyu nguuru waa Geres, bi tuddoon Atig (Attique). Tey mu tudd Aten .
Sancees na Aten daanaka 3.000 at Nj. Is (njëkk Iisaa). Daanaka 500 at njëkk Iisaa fekkoon na mu am nguur gu yaatu lool. Waaye Geres dafa ñàkkoon suuf. Moo tax waa Geres yi tuxu, di sanc ay dëkki Geres yu bari ca Tugal ak Asi gu ndaw gi.
Moone ca jamonoy Pool dafa ñàkk xaalis. Amatuñu nguur, te diiwaanam Atig dafa tuuti - dénd bu tollook 2.600 kilomet kaare matul sax benn departemaŋ ca Senegaal. Amul feneen ca Atig fu gën a sore Aten 40 kilomet. Seen suuf musuñoo doy seen soxla. Taw bi barewul woon, lu tollook taw bi ñu am ca noru Senegaal. Ñetti cér ca ñeent ca suuf si amul njëriñ ci bey te yu bare ci yi des amoon njëriñ ca bey garabu oliw rekk. Amoon nañu mbélli xaalis waaye fekk nañu ne jeex nañu tàkk laata jamono nguuru Room. Tamit seen doole ci jaay wàññiku na, ndax doole yeneen dëkk yu mel ni Ancos, Korent, Efes, ak Alegsàndiri.
Dëkku njàng la woon, bu amoon jenn daara ju kawe 'iniwersite'. Naka noonu siiw nañu ndax seen xam-xam ak seen waxin, ndaxte waxin lañu ca gën a jàngale. Wax ak a déglu lu bees rekk lañu daan xinte. Amoon na ay mbooloo boroom xam-xam. Benn ca mbooloo boroom xam-xam moo tuddoon Epikuren. Kureel la woon, bi sës ci njàngalem Epikuur (mu faatu 270 at lu jiitu jamano Kirist) te fonk bànneex, ba mucc ci bépp tiis. Gëmuñu Yàlla, waaye ñu gëm ne àddina dafa sàkk boppam te amul boroom. Te boo deeyee amul dara lu ciy topp. Nekkatuloo daal. Beneen mbooloo dafa tuddoon Estowisen. Kureel la woon, bu sës ci njàngalem Senon (mu faatu 265 at lu jiitu Kirist). Fonk nañoo naagu, ba bañ a yég dara, muy bànneex mbaa naqar.
Dëkk bi fees na dell ak màggalukaayu yàlla yi ñu defare marbar, yu réy-a-réy te rafet, nataal ya ñu yett, kenu ya, robine ndox bi ñu tudd 'fonteen' ak yeneen rafetaay. Ca diggu dëkk ba amoon na benn tund wu am ay màggalukaay rekk. Ëpp nañu fukk. Nekk na daanaka 100 meetar ca kaw niwo dëkk ba. Ca ñetti boor am na mbartal bu jub xocc mel ni miir. 'Akëropool' la tudd.
Benn ca màggalukaay ya moo doon màggalukaayu Sës, yàlla ju gën a mag ca diine Gereg. Àggaleeguñoo tabax màggalukaay ba ca jamono Pool. Waaye ba noppi amoon na 104 kenu marbar, bu nekk am kawewaayu 17 meetar ak yaatuwaayu 2 meetar! Kawewaayu màggalukaay ba moom ca boppam moo doon 27 meetar. Ca biir amoon na nataalu Sës bi ñu defare wurus ak iwaar. Bokkoon ca ñeenti màggalukaay yu gën a réy ca àddina si ca jamono.
Màggalukaay bu gën a am solo moo doon li ñu tudd 'Parténon' bi ñu defaroon ngir yàllay dëkk ba, maanaam, Atena. Guddaay 72 meetar la, yaatuwaay 34 meetar, te kawewaay 20 meetar. Ca kaw kenu ya amoon na nataal bu ñu yett bu wëroon tabax bépp ca 92 wàll. Wàll bu ne indi na benn ca seeni nettali yàlla. Amoon na beneen nataal bi ñu yett ca diggante kenu ya bu amoon 600 melo ya - ay góor, ay jigéen ak ay bàyyima yi bokk ca ña indi seen yàlla Atena benn yére wurus at bu nekk. Guddaayu nataal bi mooy 160 meetar. Te def nañu nataal yi ngir ñi taxaw ca suuf di ko xool yaakaaroon nañu ne dañuy jàkkaarlook nataal ba, fekk na ne nekkoon na 10 meetar ca seen kaw.
Waa Aten jaamu nañu ay yàlla yu bare. Waaye yàllay dëkk ba moo doon Atena. At bu nekk ci weeru yuuliyoo, amoon nañu benn màggal lu diir 8 fan. Ca fan yu jëkk ya def nañu ay joŋante, rawante gaal ya, fas ak sareeet ya, rawante ca woy ak nettali, ay mbumbaay. Ca juróom-benneel ba fan, ca fajar, saraxalekat ya ak magi dëkk ba, jiitu nañu mala ya ak waa dëkk ya yépp, ñu dox ca biir dëkk ba, ba egg Panténon fu ñu def sarax ya, te ñépp lekk yàpp. Sarax nañu 100 mala, mooy nag ak xar, at mu nekk.
Amoon na bérab ci biir dëkku Aten bu tudd Areyopas. Nekkoon na ci kaw wenn tundu xeex wu kawe. Amoon na ay siis yi ñu defare woon doj ngir kureelu dëkk ba manoon faa daje. Indi nañu Pool foofu ngir mu waareji.
Ni dëkki Gereg yépp amoon na pénc bu ñu tudd 'Agora'. Amoon na ñaar sax - benn bi waa dëkk ba tabaxoon ak benn bi waa Room tabaxoon. Ay péncu doj lañu yi ñu rafetal ak kenu yu réy ak nataal ya. Ñoo doon maase, ak grand palaasu dëkk ba, te fu ñu doxale nguur. Foofu itam amoon na ay màggalukaay ak ay saraxalukaay. Ci dëgg-dëgg mënuloo dem fenn ca dëkk ba te gisul benn màggalukaay walla nataalu yàlla.
Amoon na ay powukaay itam. Ñoom itam dañuy kéemaane. Benn ca ñoom woyuwaay la bi ñu teg ne mooy bu gën a rafet ca àddina si. Beneen mënoon na toogal 17.000 nit, te léeg-léeg dina fees ba ëpp loolu sax! Amuñu jot a lim bépp tabax bu yéeme bu nekkoon ca Aten bi fa Pool ganesi.
Dëkku Gereg la woon waaye amoon ay Yawut itam.
Aten dafay feeñ ci Injiil ci Jëf 17:15,16,21,22; 18:1; 1Tes 3:1.
Lëkkalekaay yu biti[Soppi • soppi gongikuwaay bi]
- Dëkki Aten (en) (el)


text:
--MALE-- Mm, aa aa aa, oh oh oh (Yeh zameen ruk jaaye, aasmaan jhuk jaaye Tera chehra jab nazar aaye Ho, tera chehra jab nazar aaye) - 2 Ho, ho Tu ijaazat de agar Tujhse thoda pyaar main kar loon, jaane jaan Baith jaa mere saamne Khaali dil khaali nazar bhar loon, jaane jaan Tu khafa ho jaaye, raat abhi ho jaaye Bin tere aanchal mein chhup jaaye, chhup jaaye Yeh zameen ruk jaaye, aasmaan jhuk jaaye Tera chehra jab nazar aaye Ho, tera chehra jab nazar aaye Tu agar keh de mujhe Chaand bhi le aaoon jaane jaan, jaane jaan Ek taara maang le Aasmaan le aaoon jaane jaan, jaane jaan Yaad tu jab aaye, neend bhi le jaaye Khwaabon ke jungle mein chhup jaaye, chhup jaaye Yeh zameen ruk jaaye, aasmaan jhuk jaaye Tera chehra jab nazar aaye Ho, tera chehra jab nazar aaye - 2 Hm, aa aa aa, hm, aa aa aa, aa aa aa
Tera Chehra Song Lyrics
Leave an Opinion


text:
Average Rating: 0
Total Votes: 0
hain mere sang kiya tune bada tang kiya dori mere paas ho toh saiyya tohe khichh lu jaane na du - 2 aankhon mein basa ke aankhen michh lu meri yeh payaliya geet tere gaaye - 2 chalu tham tham ke ghumghru chanak jaaye meri yeh payaliya geet tere gaaye chalu tham tham ke ghumghru chanak jaaye meri yeh payaliya geet tere gaaye tann dole re dhitam dhitam mann bole re dhitam dhitam (ambua ki daali pe jab koyal bole haule haule birhan ka mann paapi dole) - 2 kise neend aaye kise chain aaye jiya dhadak jaaye meri yeh payaliya geet tere gaaye chalu tham tham ke ghumghru chanak jaaye meri yeh payaliya geet tere gaaye (ghar baithi sharamaaun gali mein na aaun lat bikhre mann bhatke kahi kho na jaaun) - 2 dagar mein haai nazar mil jaaye kamar balkhaye chunar sarak jaaye meri yeh payaliya geet tere gaaye chalu tham tham ke ghumghru chanak jaaye meri yeh payaliya geet tere gaaye (hain mere bin tere iya nahi laage saari naina mere naian rahe jaage hjaage) - 2 agan si mann mein lage saawan mein mere aagan nein bijli chakmal jaaye meri yeh payaliya geet tere gaaye chalu tham tham ke ghumghru chanak jaaye meri yeh payaliya geet tere gaayeTweet


text:
1Gu Dabii gio gu Abraam jir di' pɨx am gu bopxi'ñ guch Xoi'kam. Ja'pni ja'k moo tu tu'ii': 2Gu Abraam maa'n tu mar kat na Isaak tɨɨgich. Mi' dhɨr ba' moo gu Isaak maa'n jup tu mar kat na Jakob jup tɨɨgich. Mi' dhɨr ba' moo gu Jakob jɨ'kchip tu maamar kat, maadɨt jir di' gui' na Judaa tɨɨgich. 3Mi' dhɨr ba' gu Judaa gook jup tu maamar kat, maa'n Paaris tɨɨgich, gu jumai ba' Saara, gu ja naan ba' Tamaar jup tɨɨgich. Ba' gu Paaris maa'n jup tu mar kat, Isroom jup tɨɨgich. Mi' dhɨr ba' gu Isroom maa'n jup tu mar kat, Araam jup tɨɨgich. 4Mi' dhɨr ba' gu Araam maa'n jup tu mar kat, Aminadaa jup tɨɨgich. Mi' dhɨr ba' gu Aminadaa maa'n jup tu mar kat, Nasoon jup tɨɨgich. Mi' dhɨr ba' gu Nasoon maa'n jup tu mar kat, Salomoon jup tɨɨgich. 5Ba' gu Salomoon mi' dhɨr maa'n jup tu mar kat na Boos jup tɨɨgich, gu dɨ'ɨɨ'n ba' Raab jup tɨɨgich. Ba' gu Boos mi' dhɨr maa'n jup tu mar kat, Obed jup tɨɨgich, gu dɨ'ɨɨ'n ba' Rut jup tɨɨgich. Mi' dhɨr ba' gu Obed maa'n jup tu mar kat, Isayii jup tɨɨgich. 6Mi' dhɨr ba' gu Isayii maa'n jup tu mar kat na pui' tɨɨgich Dabii. Mi' dhɨr ba' gu Dabii maa'n jup tu mar kat na Salomoon jup tɨɨgich, gui' nar dɨ'ɨɨ'n gui' na bɨɨpɨ' dɨr jir bɨnga'n kat gu Uriiyas. 7Ba' gu Salomoon mi' dhɨr maa'n jup tu mar kat, Roboam jup tɨɨgich. Mi' dhɨr ba' gu Roboam maa'n jup tu mar kat, Abiiyas jup tɨɨgich. Mi' dhɨr ba' gu Abiiyas maa'n jup tu mar kat, Asaa jup tɨɨgich. 8Mi' dhɨr ba' gu Asaa maa'n jup tu mar kat, Josapaat jup tɨɨgich. Mi' dhɨr ba' gu Josapaat maa'n jup tu mar kat, Joraam jup tɨɨgich. Mi' dhɨr ba' gu Joraam maa'n jup tu mar kat, Usiiyas jup tɨɨgich. 9Mi' dhɨr ba' gu Usiiyas maa'n jup tu mar kat, Jotaam jup tɨɨgich. Mi' dhɨr ba' gu Jotaam maa'n jup tu mar kat, Akaas jup tɨɨgich. Mi' dhɨr ba' gu Akaas maa'n jup tu mar kat, Esekiiyas jup tɨɨgich. 10Mi' dhɨr ba' gu Esekiiyas maa'n jup tu mar kat na Manasees jup tɨɨgich. Mi' dhɨr ba' gu Manasees maa'n jup tu mar kat, Amoon jup tɨɨgich. Mi' dhɨr ba' gu Amoon maa'n jup tu mar kat, Josiiyas jup tɨɨgich. 11Mi' dhɨr ba' gu Josiiyas jɨ'kchip tu maamar kat jano' na mɨt pai' dhuuk ja u'uuk gu Israel kam ja'tkam mu ja'k Babiloonia. Ba' maadɨt Jekoniiyas tɨɨgich gui' jɨ' nam jir maamra'n kat. 12Ba' mɨkkat gatuuk nam pai' dhuuk mu ja'k xi oi'ñkat Babiloonia, maa'n jup tu mar kat gu Jekoniiyas na Salatial jup tɨɨgich. Mi' dhɨr ba' gu Salatial maa'n jup tu mar kat, Robabeel jup tɨɨgich. 13Mi' dhɨr ba' gu Robabeel maa'n jup tu mar kat, Abiot jup tɨɨgich. Mi' dhɨr ba' gu Abiot maa'n jup tu mar kat, Eliakiim jup tɨɨgich. Mi' dhɨr ba' gu Eliakiim maa'n jup tu mar kat, Asoor jup tɨɨgich. 14Mi' dhɨr ba' gu Asoor maa'n jup tu mar kat, Sadook jup tɨɨgich. Mi' dhɨr ba' gu Sadook maa'n jup tu mar kat, Akiim jup tɨɨgich. Mi' dhɨr ba' gu Akiim maa'n jup tu mar kat, Eliob jup tɨɨgich. 15Mi' dhɨr ba' gu Eliob maa'n jup tu mar kat, Eliasaar jup tɨɨgich. Mi' dhɨr ba' gu Eliasaar maa'n jup tu mar kat, Mataan jup tɨɨgich. Mi' dhɨr ba' gu Mataan maa'n jup tu mar kat, Jakob jup tɨɨgich. 16Mi' dhɨr ba' gu Jakob maa'n jup tu mar kat na Josee jup tɨɨgich, gui' nar bɨnga'n kat gu Mariiya gui' nar dɨ'ɨɨ'n guch Xoi'kam gui' na Jesuus tɨɨ', gui' na saak Dios pu'ñi bha jootsa' jix dhaam dɨr. 17Ba' jano' dɨr nat pai' dhuuk maaxir gu Abraam, mambhɨɨx daman maakob ai mɨt gu ja'tkam nat ba'p ba maaxir gu Dabii. Gio ba' mi' dhɨr gatuuk ja'kbui' aixkam jup ai mɨt na mɨt maaxir jano' dɨr nat pai' dhuuk gu Dabii maaxir mi' juugɨt na mɨt pai' dhuuk ja u'uuk gu Israel kam ja'tkam mu ja'k Babiloonia. Gio ba' mi' dhɨr jano' nam pai' dhuuk mu ja'k xi oi'ñkat Babiloonia gu Israel kam ja'tkam, ja'kbui'p ai mɨt mambhɨɨx daman maakob na mɨt maaxir gu ja'tkam mi' juugɨt nat pai' dhuuk maaxir guch Xoi'kam gui' na saak Dios pu'ñi bha jootsa' jix dhaam dɨr. 18Ja'pni ja'k jum duu guch Xoi'kam jano' nat pai' dhuuk maaxir. Gu dɨ'ɨɨ'n Mariiya tu taanda' am na sap bɨɨma'n tu kiicha' maa'n gu chio'ñ na pui' tɨɨ' Josee, gu' ji na gu' bɨɨpɨ' dɨr nat chakui bɨɨma'n tu kiicha, dɨɨlh pɨx bar alhi'ch kɨɨkam ka' gu Mariiya, sia kum tɨi chakuir jum bɨpnagɨm, na gu' gux Dhuudu' kam jix Uañ Ii'mda' nat pui' ja'k bhaan jum tajaa na ba' dɨɨlh pɨx ba tɨgia' maa'n gu alhii. 19Gu' ba' na gu' gu Josee jup jir jix bhai'kam ka', gui' na bɨɨma'n jix chu kiicham ka' gu Mariiya, pui' bam aagɨt nam jix xɨ'lhim xim jɨ'dɨlhkadai gɨt cham tu' bhaan ji chu a'gat, na gu'x joi'gɨ'n gu Mariiya, ba' cham aa' na ba ji iattulhdha' ja bui gu gɇ'gɇrkam jum aa'ndam, nam ba' cham tu chiñia' nam mu'aa'. 20Ba' pui' bam aagɨk na moo mai' ba bua' gɨt gu Mariiya, gu' ji nat gu' ba tɨɨ maa'n gu nobii'ñ guch Gɨ'kora' tɨɨtki' bhaan na sap jup tɨtda: ―Aapi' Josee nap jir boxii'ñ gu Dabii, cha'p jax jum aagɨt bɨɨma'n xi chu kiichai gu Mariiya, na gu' gu alhii gui' na tɨgia', dhi' gux Dhuudu' kam jix Uañ Ii'mda' pɨx nat pui' ja'k tu duu nat bhaan jum tajaa. 21Ba' gui' jɨ' gu alhii na tɨgia' gu Mariiya, Jesuus jap tɨɨtgɨ', na gu' dhi' ya ja'p uañchuda' gu ja ua'tulhdhara' gu Israel kam ja'tkam. Pui' ku ba'r am na pu'ñi ja'k tɨɨ'nka'. 22Ba' dhi' pu'ñi ja'k tum duu jano' nat tum kuugalh gu pui' nat jax ja'k tɨ'ɨɨk bɨjɨk guch Gɨ'kora' nat bhaan jim ua'rgidhak maadɨt gui' nam bɨjɨk bhaankam tu a'gimɨk, nat pui' ja'k tu ua'nak na ja'pnim kai'ch: 23Dɨɨlh pɨx ba tɨgia' gu alhii maa'n gu ubii tɨyaa. Emanoil jam ba' tɨɨtgɨ'. Ba' dhi' ja'p kai'ñkam jup jum kai'ch: Jich a'm tɨ nɨi'ñ gu Dios. 24Ba' nat pai' dhuuk ba ñiñia gu Josee, cham jax ji chɨ'ɨɨk bhai'p ji bhɨi gu Mariiya na jax ba tɨtda gu nobii'ñ gu Dios. 25Ku gu' chakui maap jix bhai' tu oi'ñcha mɨt ji ja'p na moo na jax no'm jir jum bɨpnagɨm. Dai gatuuk nat pai' dhuuk ba tɨɨ gu alhii gu Mariiya na mɨt ba' maap ba tu oi'ñcha. Ba' gu Josee, Jesuus tɨɨt gu alhii nat jax chia na tɨɨtgɨ' gu nobii'ñ gu Dios.
Copyrighted Material
Learn More


text:
Fan lañu mën a ame ay tont yu leer ci ay laaj yu am solo ?
Ci njàng mu sore ?
Ci mag ñi ?
Walla ci Biibël bi ?
LII LA BIIBËL BI WAX CI YÀLLA
“ Sa Kàddu mooy dëgg. ” — Yowaana 17:
Ay milioŋi nit ci àddina si sépp gis nañu ci Biibël bi ay tont yu leer ci seeni laaj yu am solo.
Ndax bëgg nga bokk ci ñooñu ?
Suñu palaas bi ñu moom ci internet mën na la ci dimbali.
JÀNGAL ci internet bi
Ay tont ci laaj yu jëm ci Biibël bi
Lu mën a dimbali njaboot yi ñu am jàmm ci seen biir
SEETAANAL ay wideo yu sukkandiku ci Biibël bi
Ay njàngale ak ay woy ngir xale yu ndaw yi
Ay xelal ngir ndaw yi
SOTTIL ci sa ordinatër ay téere yu mel ni
CI LAAJ YU AM SOLO YII BAN MOO LA CI GËN A ITTEEL ?
Ci dëgg, kan moo ilif àddina si ?
Ndax coono àddina dina mas a jeex ?
Ndax ñi dee dinañu dundaat ?
Xoolal tont yi Biibël bi joxe ci laaj yooyu ci jw.org.
(Demal ci TÉERE YI > TÉERE YI)


text:
Itaali
Itaali (Pénc mu Itaali; it: Italia, Repubblica Italiana) réewum Tugal (Óróop) Itaali men la ci réew yi nek ci Bëj-saalumu tugal,
ngir xootal Taarixu Itaali xoolal Fii
Ni Itaali meloon njëkk xare yu Napoleon yi:[Soppi • soppi gongikuwaay bi]
Itaali laata a Napoleon di ko teg loxo, di ko nangu, nekkutoon réew mu ñu bennal , nekkutoon it di mu am ag temb, moom kay daa seddaliku woon, doon fukki xaaj ak ñaar, yu doon topp ak a nekk ci ron kiliftéefug ay nostey politig yu wuute: nosteg nguur ca Savoia, Piemonte, Napoli, ak nosteg pénc ca Venezia ak Geneva, ak ag àtte gu paab ca Rom, ak gu Dóox ca Toskaana ak Parma, ak xaaj yoo xam ne dañoo nekkoon ci waawug imbraatóor gu Otris gi, ñooy Milano ak Lombardia.
Piemonte nag moo nekkoon nekkteg politig gi gënoon a dëgër, te ëppoon doole ci nekkte yooyu. Ña ëppoon ca njiit ya yilifoon nekkte yooyu, ay diktaatóor lañu woon, rawati na ñi ci waa Otris jiite woon, cig jonjoo mbaa cig jonjoodi .


text:
-
2012 July
-
Bés bu taalifkati yeneen réew làkkee wolof… * Jukki bii topp maa ngi ko jëlee sama téere bi ma tuddee Téere-woy yi te mu genn ci atum 2011 ca Almaañ. Téere bi mën ngeen ko am NDakaaru […]
-
jiggéen yu mën góor… Ci at yi ak wéer yi weesu, mel na ni Afrik dafa dellu fa baaxi maam nekkoon, te mooy wormaal, naw, solool jiggéen. Bu ñu ko fatte fii ci Afrik, […]
-
Téy la Mandela di am 94 at… Téy ci 18eelu fan ci wéeru Suliye lay Nelson Mandela, mi kenn dul nettali ay jàllooreem di am 94 at! Réewum Afrik di Sid yépp, Afrik gépp ak àddina sépp […]
-
-
-
Màki Sàll: “du ma làq kenn ku def lu dëppoowul ag yoon”! Ci benn laaj-toontu bu njiitu-réew mi amal ag yeenekaay bu tudd Afrik te nekk ca Belsik, Màkki Sàll feeñal na ay xalaatam ci mbir yu am solo yu soxal Senegaal […]
-
Kookooy Saalif Saajo njiitu waay-fippu ya ca Kasamaas…! Peresidaa Maki Sàll ne woon ayu-bés yale weesu, ne tàllal na loxoom waay-fippu ya nekk Kasamaas, ngir ñu tóog seet ci sunu biir naka lañu war a def ba saafara […]
-
-
Tombukutu: Saay-saay yi defati nañu fa ñaawtéef… Tey ci Tombukutu, waay-fippu yiy bàkkoo lislaam te naan dañuy jihaad defati nañu fa ñaawtéef yu bon: ndax dañoo dug ci xabru ay waliyu yu mag, toj leen ba […]
-
Woote ndawi-réew mi 2012 Naka démb ci dibeer gi la Senegaal wootewaat woote bu am solo ngir fal ndaw yiy war a taxawal askan wi ci pencum réew mi. Ci xibaar yi jot a […]
-
Wolof ci enternet Wikipedia ci Wolof Xibaar yi – Yeenekaay ci Wolof Baatukaay
-
Dal leen ag jamm! Mbooloo mi! Ñu ngi leen di nuyu ku ci nekk ci yeen ci sa tur ak sa sànt te di leen dalal ci jàmm. Béréb bi ngeen tersi téy nag […]
-
Seex Musaa Ka: Xarnu bi XARNU BI Sëriñ bi noo gi deeti ñaan Faqiir dafay nangoo dagaan Nangul nu lépp lu nu ñaan Ndax Yàlla naatal xarnu bi Noongi dangaan ci Mustafaa Ma nekk marwat’ak […]


text:
Recent Tags : Ispyar ko kya naam doon songs download, Ispyar ko kya naam doon mp3 song | Ispyar ko kya naam doon download song | Ispyar ko kya naam doon free play mp3 song | Ispyar ko kya naam doon free download mp3 song | Ispyar ko kya naam doon download mp3 song | Ispyar ko kya naam doon movie songs | Ispyar ko kya naam doon free song | Ispyar ko kya naam doon play online | Ispyar ko kya naam doon Lyrics | Ispyar ko kya naam doon online play | Ispyar ko kya naam doon free mp3 songs | Ispyar ko kya naam doon play mp3 song | Ispyar ko kya naam doon online mp3 songs | Ispyar ko kya naam doon full songs | Ispyar ko kya naam doon online music | Ispyar ko kya naam doon Video song download | Ispyar ko kya naam doon online mp3 | Ispyar ko kya naam doon Movie song download | Ispyar ko kya naam doon mp3 Download
Disclaimer :
For any type of copyright issues or any other objections on this website
Please, (mail to : ms dot rogerw At rediffmail Dot com) E-Mail us and we'll
remove it!


text:
Nettali 110: Timote mooy dimbali Pool léegi
XALE bu góor bi ngay gis fii ak ndaw li Pool, Timote la. Mu ngi dëkk ak njabootam ci Listar. Yaayam mu ngi tudd Ënis, maamaam bu jigéen, Lowis.
Pool ñów na fi ci Listar ñaari yoon ba pare. Bii yoon mooy ñetteel bi. Lu war a tollu ak benn at ci ginnaaw, Pool ak Barnabas ñoo fi jëkkoon a ñów ngir waare. Léegi Pool dellusiwaat na ak xaritam Silas.
Ndax xam nga lan la Pool di wax Timote ? Lii la koy laaj : ‘ Ndax dinga bëgg a ànd ak Silas ak man ? Dinga ñu mën a dimbali ci waar ay nit ñu dëkk ci dëkk yu sore. ’
Timote tontu ko ne : ‘ Waaw, bëgg naa dem. ’ Kon yàggul ginnaaw loolu, Timote bàyyi na waa këram, dem ak Pool ak Silas. Waaye bala ñuy jàng ci seen tukki boobu, nañu seet li xewoon ak Pool. Am na léegi lu tollu ak 17 at bi Yeesu feeñu woon Pool ci yoonu Damas.
Yaa ngi fàttaliku ne Pool dafa ñówoon Damas ngir fitnaal taalibe Yeesu yi. Léegi, moom ci boppam, taalibe Yeesu la ! Ay noon jéem nañu ko rey ndaxte bëgguñu li muy jàngale ci Yeesu. Taalibe yi dimbali nañu Pool mu rëcc. Dañu ko dugal ci pañe bu mag, wàcce ko ci biti miiru dëkk bi.
Ginnaaw loolu, Pool dem na waare ca Ancos. Foofu lañu jëkk a woowe taalibe Yeesu yi gaayi Kirist, maanaam karceen. Ginnaaw loolu, dañu yónni Pool ak Barnabas ca réew yu sore ngir waare fa. Benn ci dëkk yooyu moo tudd Listar. Foofu la Timote dëkk.
Léegi, benn at ginnaaw loolu, Pool dellusi na Listar. Bi Timote demee ak Pool ak Silas, xam nga fan lañu dem ? Xoolal kàrt bi nekk fii. Dinañu jéem a xam yenn ci dëkk yooyu.
Dañu jëkk dem ca Ikoñum bi leen jege woon, ba pare dem ca dëkk bi tudd Ancos. Ñu daldi dem Torowas, ba pare Filib, Tesalonig ak Bere. Ndax gis nga Aten ci kàrt bi ? Pool waare na foofu. Ginnaaw loolu, toog nañu Korent lu mat benn at ak genn-wàll, di waare. Ñu mujj a dem Efes, toog fa tuuti. Ñu daldi jël gaal, dellu Sesare, ba pare dem Ancos, fu Pool dëkk.
Kon Timote tukki na ay téemeeri téemeeri kilomet, di dimbali Pool mu waare “ xebaar bu baax bi ” te tàmbali ay mbooloo karceen yu bare. Boo demee ba mag, ndax dinga jaamu Yexowa bu baax ni ko Timote defe woon ?
Jëf ya 9:19-30; 11:19-26; pàcc 13 ba 17; 18:1-22.
1. Room; 2. Màlt; 3. Bere; 4. Tesalonig; 5. Korent; 6. Filib; 7. Aten; 8. Kereet; 9. Torowas; 10. Efes; 11. Mile; 12. Kolos; 13. Ancos; 14. Ikoñum; 15. Listar; 16. Sipar; 17. Ancos; 18. Sesare; 19. Yope; 20. Damas; 21. Yerusalem; 22. Géej gu mag gi (Méditerranée)
Laaj yi
- Kan mooy xale bu góor bi ñuy wone foofu ? Fan la dëkk ? Yaayam ak maamam bu jigéen, naka lañu tudd ?
- Pool dafa laaj Timote ndax bëgg na ànd ak moom ak Silas ngir waare ca dëkk yu sore. Lan la ko Timote tontu ?
- Taalibe Yeesu yi, fan lañu leen jëkk a woowe “ karceen ” ?
- Bi Pool, Silas ak Timote jógee Listar, waxal yenn ci dëkk yi ñu dem.
- Ci lan la Timote dimbali Pool, te lan la ndaw yi tey war a laaj seen bopp ?
Leneen li ñu mën a laaj
- Jàngal Jëf ya 9:19-30.
Bi ay nit doon fitnaal Pool ci waaraate bi, naka la doon wonee ne dafa doon seet bu baax li mu war a def ngir moytu leen (Jëf. 9:22-25, 29, 30; Matt. 10:16) ?
- Jàngal Jëf ya 11:19-26.
Naka la Jëf ya 11:19-21, 26 wonee ne xelum Yexowa mooy jiite liggéeyu waare bi ?
- Jàngal Jëf ya 13:13-16, 42-52.
Naka la Jëf ya 13:51, 52 wonee ne taalibe Yeesu yi nanguwuñu fitnaal bi tax ba ñu bàyyi liggéeyu waare bi (Macë 10:14; Jëf. 18:6; 1 Piy. 4:14) ?
- Jàngal Jëf ya 14:1-6, 19-28.
Li Biibël bi wax foofu ne ‘ dañu leen dénk Boroom bi ’, maanaam Yexowa, lu tax mu war a dalal suñu xel bu ñuy dimbali taalibe yu bees (Jëf. 14:21-23; 20:32; Ywna. 6:44) ?
- Jàngal Jëf ya 16:1-5.
Li Timote nangu ñu xarafal ko, naka lay wonee ne def “ lépp ndax xebaar bu baax bi ”, am na solo (Jëf. 16:3; 1 Kor. 9:23; 1 Tes. 2:8) ?
- Jàngal Jëf ya 18:1-11, 18-22.
Naka la Jëf ya 18:9, 10 wonee wàll bi Yeesu amoon ci liggéeyu waare bi te bu ñu jàngee loolu, lan moo ñu mën a wóor tey (Macë 28:20) ?


text:
Average Rating: 0
Total Votes: 0
duaa raa raa raa mere wajood mein tu kaash yoon utar jaayein -2 main dekhoon aainaa main dekhoon aainaa aur tu mujhe nazar aaye mere wajood mein tu kaash yoon utar jaayein main dekhoon aainaa main dekhoon aainaa aur tu mujhe nazar aaye mere wajood mein tu kaah yun utar jaayein tujhko hi sochoon jab bhi main sochoon tujhko ko hi poojoon tujhko hi chaahoon tujhko hi sochoon jab bhi main sochoon tujhko ko hi poojoon tujhko hi chaahoon honton pe chaaye tu naghma banke -2 jab bhi kabhi kuch bhi gungunaaon -2 teri hi baahon mein -2 bas zindagi guzar jaaye mere wajood mein tu kaash yoon utar jaayein -2 najaane tujh mein kaisi kashish hai tujhse kabhi dil bartha nahi hai -2 chod ke tujhko pal bhar kabhi bhi -2 jaane ko mann kahi katha nahi hai-2 yeh kaash waqt abhiiii yeh kaash waqt abhi bas yehi tehr jaaye mere wajood mein tu kaash yoon utar jaayein main dekhoon aainaa main dekhoon aainaa aur tu mujhe nazar aaye mere wajood mein tu kaash yoon utar jaayein -2 hmmmm raa raa yoon utar jaaye Posted By : IshaaTweet


text:
12 mars 2017
Toubamajalis.com- Jigéen bu wanne lor bamu am ñatti weer (3 mois), da ngay wax : H'abdulaahi ibnu H'omar, H'abdulahi ibnu Mas-h'uud, H'abdulaahi ibnu Zubëyri, H'abdulaahi ibnu Salaam, H'abdulaahi ibnu Zëydin, H'abdulaahi ibnu ummi Maktuum (YYDG).
Boo noppe nga tifliko ci biirëm.
In chaa Allaahu, Bu doom ji juddoo góor lay nék, dina doon boroom xam xam ta saytaané duko laal.
Seex Sidiya mu makma neena ap ëmbu bu amee ñaari weer (2 mois) wala luko ëpp tuuti, na nga bind lii ci aw këyitt gu weex :
Su noppee, mu defko ap téeré takkal ko soxnasi bam am ñéen fukki guddi (40 nuits). Ginaaw ñeen fukki guddi yi mu tekki téeré bi dencko ba doom ji juddu. Bu doom ji juddu mu takkalko téeré bi. In chaa Allaahu, yalla dana sammu ëmb bi ak doom ji.
Extrait de : Majmah'u nuurayni fii fawaa-i-di daarayni
Auteur : Cheikh Ahmadou Bamba (rta)
Transcription Wolof : S Moustapha Lô Kholl , Ingénieur en Energie Renouvelable


text:
Average Rating: 0
Total Votes: 0
Zindagi jaam se behlaane chale jaayenge - 2 Gum sataayega to - 2 maikhane chale jaayenge Zindagi jaam se behlaane chale jaayenge - 2 Tere maikhaane ki rounak hai hamaare dum se - 3 Tune mooh moda to - 2 deewaane chale jaaayenge Zindagi jaam se behlaane chale jaayenge - 2 Hum samjhate hai teri aankhon ki kimat saaqi - 3 Deke kuchh hosh ke - 2 nazaraane chale jaayenge Zindagi jaam se behlaane chale jaayenge - 2 Meri khaamoshi ne rakhha hai aaj tera bharam - 3 Kal bahot door ye - 2 afasaane chale jaayenge Zindagi jaam se behlaane chale jaayenge - 2 Gum satayega to - 2 maikhane chale jaayenge Zindagi jaam se behlaane chale jaayenge - 2Tweet


text:
NJÀNGALE 7
Lan mooy Nguuru Yàlla ?
1. Lan mooy Nguuru Yàlla ?
Nguuru Yàlla, nguur la bu nekk ca kaw asamaan. Dina fi jële bépp nguuru doomu Aadama, te def ba coobare Yàlla am ca kaw asamaan ak ci suuf si. Xibaar bi jëm ci Nguuru Yàlla, xibaaru jàmm la. Li nit ñi di séentu ci nguur mooy mu faj seeni soxla, te loolu la Nguuru Yàlla di def. Dina boole ñépp ñi dëkk ci kaw suuf si ñu doon benn. — Jàngal Dañeel 2:44 ; Macë 6:9, 10 ; 24:14.
Nguur dafay am buur. Yexowa tànn na doomam, Yeesu Kirist ngir mu nekk Buur ci Nguuram. — Jàngal Peeñu ma 11:15.
2. Lu tax ñu ne Yeesu mooy Buur bi gën ?
Doomu Yàlla ji mooy Buur bi gën ndaxte ku baax la te dafay sax ci dëgg (Yowaana 1:14). Am na itam kàttanu dimbali nit ñi ndaxte dina nekk ca asamaan di ilif suuf si. Bi mu dekkee dafa yéeg ca asamaan toog ci ndeyjooru Yexowa di xaar (Yawut ya 10:12, 13). Yàlla mujj na koo jox kàttan ngir mu tàmbalee ilif. — Jàngal Dañeel 7:13, 14.
3. Ñan ñooy nguuru ak Yeesu ?
Mbooloo bi ñuy woowe “ ñu sell ” ñooy nguuru ak Yeesu ca asamaan (Dañeel 7:27). Taalibe yi doon ànd ak Yeesu lañu njëkk a tànn ngir ñu bokk ci ñu sell ñooñu. Ba tey Yexowa mu ngi wéy di tànn ay góor ak ay jigéen yu takku ci moom ngir ñu bokk ci ñu sell ñi. Ni Yeesu, ñi ñu tànn dañuy dekki mel ni ay malaaka. — Jàngal Yowaana 14:1-3 ; 1 Korent 15:42-44.
Ñaata nit ñooy dem ca asamaan ? Ñoom la Yeesu woowe “ coggal ju ndaw ji ” (Luug 12:32). Ñu ngi tollu ci 144 000 nit. Dinañu ànd ak Yeesu ngir ilif suuf si. — Jàngal Peeñu ma 14:1.
4. Lan moo xewoon bi Yeesu tàmbalee ilif ?
Nguuru Yàlla komaase na ilif ci atum 1914. * Bi Yeesu nekkee Buur, li mu njëkk a def mooy daaneel Seytaane ak maalaakaam yi ci kaw suuf. Seytaane mer mer bu tàng, mu komaase indi musiba ci kaw suuf (Peeñu ma 12:7-10, 12). Booba ba tey, musiba yiy dal doomu Aadama yi ñu ngi gën di yokku. Xare yi, xiif, feebar yiy law te gaaw a reye, ak ay yëngu-yëngu suuf bokk nañu ci “ tegtal ” yiy wone ne léegi Nguuru Yàlla lijjanti mbirum suuf si. — Jàngal Luug 21:7, 10, 11, 31.
5. Lan la Nguuru Yàlla di def ?
Waaraate bi am ci àddina si sépp tax na ba Nguuru Yàlla di dajale mbooloo mu réy ci xeet yépp. Ay milyoŋi nit nangu nañu bokk ci ñi Yeesu di ilif. Nguuru Yàlla dina leen aar buy alag àddina su bon sii. Ñépp ñu bëgg a jariñoo li Nguuru Yàlla di def, war nañu jàng di déggal Yeesu mi leen di ilif. — Jàngal Peeñu ma 7:9, 14, 16, 17.
Ci 1 000 at, Nguuru Yàlla dina matal li Yàlla bëggaloon doomu Aadama yi ca njàlbéen. Suuf si sépp dina nekk àjjana. Yeesu dina mujj a delloo Nguur gi Baayam (1 Korent 15:24-26). Ndax am na koo bëgg a xamal lu jëm ci Nguuru Yàlla ? — Jàngal Sabóor 37:10, 11, 29.
^ par. 6 Boo bëggee yokk sa xam-xam ci li Biibël bi yégle ci lu jëm ci atum 1914, xoolal xët 215-218 ci téere bi tudd Lan la Biibël bi wax dëgg-dëgg ?
XÓOTALAL WAXTAAN BI
Lan la biibël bi wax dëgg-dëgg ?


text: Tags : Kannada Kurigalu Saar Kurigalu mp3 songs, Kurigalu Saar Kurigalu mp3 songs download, Kurigalu Saar Kurigalu songs download, Kurigalu Saar Kurigalu songs, Kurigalu Saar Kurigalu music, Kurigalu Saar Kurigalu Kannada mp3 songs, Kurigalu Saar Kurigalu Kannada mp3 songs free download, Kurigalu Saar Kurigalu Kannada songs, Kurigalu Saar Kurigalu mp3 music, Kurigalu Saar Kurigalu mp3 download, Kurigalu Saar Kurigalu mp3, Kurigalu Saar Kurigalu music downloads, Kurigalu Saar Kurigalu mp3′s, Kurigalu Saar Kurigalu mp3 free download, Kurigalu Saar Kurigalu Kannada movie, Kurigalu Saar Kurigalu Music Downloads


text:
Kàttan
Tëraliin
Tekkeem[Soppi • soppi gongikuwaay bi]
Kàttan mooy man a def dara (sos ag soppi), kàttan nag am na ay melo yu bari, yi ci ëpp solo ñi ngi feeñe ci tàngoor ak leer.
Ci biir “xam-xami dénd yi” (science naturelle) kàttan man na fee jël ay melokaan yu wuute : “kàttanug tàngoor”, “kàttanug kimyaa (simi)”, “kàttanug mbëj”, “kàttanug ceññeer”, “kàttanug saal (nucleaire)” ak ci mujjantal gi “kàttanug mbëjbijjaakon (éléctromagnétique)” añs. Xeeti kàttan yii ñaare dees leen di séddale ci: “kàttan guy yëngu ak “kàttan gu nëbbu” te kat am na yenn kàttan yoy dëppoowunook séddale gii, lu ci mel ni: “leer gi”, ak yeneen yoy man nanoo nekk am njaxas mu tukkee ci ñaari kàttan yi, guy yëngu gi ak gu nëbbu gi.
Lu bari ci xeeti kàttan yii manees na koo soppi (transformer) jële ko ciw melo yóbbu ko ci weneen, jaare ko ci jëfandikoo ay jumtukaay yu fasoodiku (simple) walla ay xarala yu fasu (compliqué): la ko dale ca “kàttanug kimya” ba ci “gu mbëj” jaare ko ci jumtukaay bu siiw bi di tegale(pile) yi, walla ndëxañtéef yi, Albert Ayinstaayin it ci biir ”faramfaceg ajoo” (theorie de relativisme) boole na ñaari ëtt yii di bu ne-ne ak kàttan, nga xam ne kàttan day mujj man a soppiku di ne-ne(matiere), naka noonu safaan bi, maanaam neen soppiku moom it di kàttan: wuññi (découverte) gu yees gii mi ngi ko xamalee ci yemalem gu siiw googee E=mc2, soppiku gii ci jëf (ci wàllug pratique) ñi ngi ko firee ci man gi nu man a ame kàttan jaare ko ci “xarug saal” walla “booleeg saal”.
Waxiin walla baatal (terme) yu kàttan yi akug soppikoom lu am njariñ la ci leeral jëfiini dénd yi. Ba sax feeñte(phenomene) yu kilimã yi niki ngelaw, taw, melax ak riddi yi (tornado) dees leen di jàppe ñu juddoo ci soppiku yu kàttan gi juge ci jant bi wàcc ci suuf si. Dund gi ci jëmmi boppam dees koy jàppe muy benn ci njuréef (resultat) yu soppikuy kàttan yi: ci anamu “toggaleg leer gi” dees na ci jële soppi kàttanug jant bi yóbbu ko ci “kàttanug kimya” ci biir gàncax yi, bu ko defee ci kanam ñu man a jariñu ci kàttanug kimyaa gii nu denc, ci ay “liggéeyiinu wëlbati” ci ay way nekk yuy dund.
Njariñam ak yaxam[Soppi • soppi gongikuwaay bi]
Ci biir jëfandiku gu mboolaay (gu société bi): baatub kàttan dees koy wooye lépp lu nekk ci ron gongikuwaayu kàttan (source d’energie), juddalug kàttan, lakkug kàttan (ag jëfandikoom) ak wattu rootuwaayu kàttan (maanaam fi muy juge), ginnaaw nag dooley koom-koom dafa laaj te soxla ab rootuwaay walla ab gongikuwaay ci gongikuwaayi kàttan yi, looloo tax ag amam akug yooxam(baril ko) bokk ci yitte yu mag yiy caabi. Ci at yu mujj yi, jëfandikoo kàttan feeñ na di benn ci jëfka (facteur) yi gën a sabab nuggug àdduna bi (global warming), looloo ko def muy ab lëj-lëj ci li ëpp ci réewi adduna bi.
Coppiteg kàttan[Soppi • soppi gongikuwaay bi]
Manees naa soppi kàttan jële ko ciw melo yóbbu ko ci weneen, ci misaal, manees naa soppi kàttanug kimyaa gi ñu denc ci ab tegaleeb(pile) Jiib def ko ag leer.
Kem (quantité) bu kàttan bi nekk ci àdduna bi, day lu sax ba fàwwu, kàttan du jeex, du sosu, li am kay mooy day soppiku juge ci melo dem ci weneen. Bu melee ne kàttan dafa jeex, booba jeexul, daa soppiku kay dem ci weneen melo. Looloo tax ñuy gis ne kàttan mooy man gi neen man a def ab liggéey (yëngu) muy njuréeful yëngoom googu, walla njuréeful ab barabam bu nu ko nattee ci doole yiy liggéey ci kawam. Kàttan giy ànd ak yëngu moom la nuy tudde “kàttan gu yëngu”, kàttan nag gi am ag jokkoo ak barab bi moom la nuy wax “kàttan gu nëbbu” (gu coona walla gu ñu dëxëñ (gu nu denc) )...
Melokaanam[Soppi • soppi gongikuwaay bi]
Kàttan dana ame ciy melokaan yu bari, niki kàttanug doolerandu (mecanique) ak gu tàngoor, ak gu dinaamig gu tàngoor (tangdooleel,termodinamique), gu kimyaa, gu mbëj, gu ceññeer ak gu saal( walla xartil), kàttan yii yépp nag man nanoo def ag soppiku gu biir jaare ko ci ay yoon yu dëppoo. Ñam wi nuy lekk am na kàttan gu kimyaa gu yaram wiy denc te di ko génne bu nuy liggéey walla nuy génne ab coona (def effort)
Kàttan ci taariix[Soppi • soppi gongikuwaay bi]
Kàttanug bàyyima yi mooy gi nit njëkk a jëfandikoo ci fajarug xay (bi xay (civilisation) di door a am), loolu mooy bi mu jëlee bayyima yu miin yi di leen jëfandikoo ciy liggéeyam, ginnaaw bi mu tàmbalee jëfandikoo dooley ngelaw li ci doxal ay loocaam ba ci ay gox yu sori ci géej gi. Lu xayam di gën a yokku muy gën a jëfandikoo kàttan gii, mu jëfandikoo ko niki kàttanug doolerandu (mekanig) ngir doxal walukaayi ngelaw yi, ak ngir dawal ponoy wuutuloxoy wal yi, ak daggukaayu dénk yi ak najukaay yiy yékkatee ndox yi ci teen yi. Lii mooy li nu xame ci turu kàttanug doolerandu (mekanig).
Xeeti kàttan yi[Soppi • soppi gongikuwaay bi]
ci maanaa, da nuy ràññee xeeti kàttan yu bari te wuute. Kàttan tamit day tax nu man a natt melow feeñte yi, seenub taraay; feeñte gu ne ak kàttan ga mu àndal.
Xeeti kàttan yi nu yàgg a jàpp:
Kàttanug imbiku (cinétique)
Kàttanug tàngoor (calorifique)
Kàttanug ëmbu (potentielle)
Kàttanug doolerandu
Kàttanug kimiya
Kàttanug saal
Kàttanug mbëj
Kàttanug mbëjbijjaakon
Kàttan gu féex (libre)


text:
Jàngoroy Ebola
Jàngoroy Ebola ñu gënoon koo xamee ci Jàngoroy yaram-wu-tàng ju Ebola jenn xeetu jangoro la juy dal nit walla yenn bàyyima yi te doomu-jàngoro bu ebola di ko joxe. Xàmmeekaayu jangoro ji mi ngi tàmbalee feeñ ci diggante ñaari fan ba ñetti ayubés ginnaaw bi la doomu-jàngoro bi duggee, ngay ame yaram-wu-tàng, put guy metti, sidit yuy metti ak bopp buy metti. Ginnaw feeñte yu njëkk yii, naka-jekk, yi ciy topp ñooy, xel-muy-teey, waccu ak biir-buy-daw. Su ñu àggee fii ci jàngoro ji, ñenn nit ñi dañuy tàmbalee am ay nàcc-nàcc yu man a nekk ci biir yaram wi walla ci biti. Repp gee dee ci nit ñi ko amee dina àgg ci dayoo bu réy.
Jàngoro ji manees na koo jël ci boo laalee dereet walla wal-walaan yu yaramu ab bàyyima (golo walla njugup) walla nit ñu ko am. Ba tay jii jàppees na ne maneesul a wàllante jàngoro ji jaare ko ci ngelaw li ci ab barab.
Ginnaaw bi ko kenn nit jële, jàngoro ji man naa tas jaare ci moom. Ñi ko ame ba wér ci man nañoo wéy di ko man a wàllaate ñaari weer ginnaaw seenug wér jaare ko c seen manniwa.
Amagul genn xeetu pac gu wór gees xam ngir fac njangoroy Ebola. Xeetug pac gi gën a jàppandi ci jamono jii mooy di leen jeem a naanloo ndox mu doy (di ndox mu am tuuti suukar ak xorom) walla ñu leen di sol ay wal-walaan. Jàngoro ji ju man a rayaate la, lu ci ëpp ci 50% (juroom-fukk ci téeméer) ba 70% (juroom-ñeent-fukk ci téeméer) ci ñi muy dal ci dee lañuy mujjee. Jangoroy yaram-wu-tàng ju Ebola ñoo ngi ko njëkkeen gis ca Sudaan ak ca Kongóo. Naka-jekk njàngoro ji dafa daan faral di yem rek ci yenn barab yu ndaw yu beru ci yenn réewi Afrig yu ron-sahara yi. Ci atum 1976 (di at mi ñu ko njëkkee gis) ba 2013, lu néew 1 000 nit ci at mu nekk daan nañ ko jël. Wàllante gi gën a réy gu Ebola moo ngi ame ci ndoorteelu 2014 te barab yi mu gën a tasee ñooy réew yu Gine, Siraa Leyoon, Libeeria a Niseeria. Ci oktoobar 2014 jappees na ne lu mat 10 000 nit jot nañu koo am.
Lëkkalekaay yu biti[Soppi • soppi gongikuwaay bi]
- Ebola Virus Haemorrhagic Fever - Proceedings of an International Colloquium on Ebola Virus Infection and Other Haemorrhagic Fevers held in Antwerp, Belgium, 6-8 December, 1977
- Questions and Answers about Ebola Hemorrhagic Fever - Center for Disease Control (CDC), retrieved 10 July 2006
- www.healthocrates.com - Articolo sulla febbre emorragica dell'Ebola


text:
Koom-koom walla cawarteg koom-koom (activité économique):(làkku grees wu yàgg wa : oἰkovouίa, « yor ag kër walla saytu ko »« di oἶkoς (kër ci ni ñu ko xame)ak (vέuw yor walla saytu(administrer)) mooy cawarteg nit giy feeñ ci liggéey ak jóox (produire) ak séddale ak joqalante (echange) ak jëfandikoo njuddéef yi (les produits) njëfte yi (le services).
Koom-koom nag ni ngi koy jànge ci xam-xami koom-koom yi, day sukkandiku nag ci gisiin yu koom-koom (théories économiques).
Dees na wax it ci koom-koom niki tolluwaayu koom-koom bu jamono bu am réew walla bu ab gox (zone), maanaam ag nekkam ci gëwéelub koom-koom yi. Cawarteg koom-koom gi kiliftéef yu koppar yi walla góornamaa yi (àtte yi) ñoo koy àtte jaare ko ci ab politig bu di kojug jamono (conjoncturelle).
doxaliin wu mbooloo mi (Les administrations publiques)day def moom itam ay politig yu koom-koom ngir soppi doxiinu koom-koom wu am réew.
benn ci joxoñ yu koom-koom (indicateurs économiques) yu mag yi mooy njuddéef mu ñumm mu biirum réew (NJ.Ñ.B) (produit intérieur brut (PIB)), loolu mooy maye nga man a nattale dooley koom-koom yu réew yi


text:
Internet
Internet (di jàng in-ter-net, jóge ci baatu latin bii di inter=diggante ak bu wu-angalteer bii di net=lënd) moom lañu jàppe niki lënd gi gën a rëy ci àdduna bi, te boole ay junni-junniy nosukaay lëkkale leen ci seen biir.
Mi ngi judd ci ati juroom-benn fukku yi niki ab sémb bu kuréel gi yor kaaraange ca Diiwaan yu Bennoo yi ngir sos ag lonkoo ci seen diggante, ci njeextal xare bu sedd bi lañu ci yaatal ñeneen ñu dul yëngu ci kaaraange rekk, lëkkale daara yu kawe yi gën a mag, ci lu njëkk, ba yàgg mu àgg ci yenn liggéeyuwaay yi, ci noonu lu muy gën di dem di gën a yaa ba àgg tay ci sunu kër yi.
Aw ràbbiinam[Soppi • soppi gongikuwaay bi]
Internet man nanu koo jàppee niki ag lonkoo gu xellu te fasu teg ci, cëslaayu ci fànni jumtukaay ak xeeti lonkante gu ne, lëkkale leen ci seen biir.
Jumtukaay yiy lonku ci internet lees di wax host(di tekki gan ci wolof) walla end system (nosteg njeexte ci wolof), mbir miy jokkale host yi la ñuy wax lëkkalekaay.
Mbaalu mbaal yi[Soppi • soppi gongikuwaay bi]
Naka-jekk Internet «mbaalu mbaal yi» lañu koy dakkantale. Naka-noonu ay lonkoo yu bare lonkante doon ko: lonkoo yu kenn, yu mbooloo, yu ay këri-koom, yu ay daara yu kawe... Ag juddoom ak ag màggam gu gaaw, bokk na ci li ko waral, mooy bennal gi am ci xeetu jokkoo ci diggante lonkoo yi, waral weccontey xibaar man a am ci diggante ay jëfandikukat yu soriyante(yu mel ne nguur-ak-nguur, daara-ak-daara, këru-koom-ak-këru-koom, ak ñoom seen, te jumtukaay yi muy jëfandikoo amuñu ci benn njeexit.


text:
Bisimilaahi Rahmaani Rahiimi…
Ñu fas yeeney dollee denkënte ak di dollee fàtleente.
Ñin koy jëmële nak ci tomb bi nga xam ne mbooleem liy yiiwu àdduna ak yiiwu àllaaxira ci la ko sunu BOROOM subhaanahu wa tahaalaa dëxëñ. Mbooleem yonant yi mu yónni yépp ci la leen digël ñu teg ci seen tànk. Mbooleem ñi leen topp ñépp yit ci la leen digël ñu teg ci seen tànk. Mooy tomb bi nga xam ne ci la mucc nekk ci àdduna ak ci àllaaxira, ci la texe nekk ci àdduna ak ci àllaaxira, ci la làq ngërëmël sunu Boroom nekk ci àdduna ak ci àllaaxira.
Mooy tomb bi nga xameenteni jaam bu ci tënku sunu BOROOM dana ko musël ci fitnaay àdduna ak ci àllaaxira, musël ko ci njàqaray àdduna ak ci àllaaxira.
Mooy tomb bi sunu BOROOM denkóon ñu njëkk ña ak ñu mujj ña ñu tënku ca.
Mooy tomb bi nga xam ne ku weex gënul ku ñuul, ku ñuul gënul ku weex lu dul ci boobii tomb.
Tomb boobii mooy lan : “At-taqwaa”, maanaam ragal-Yàlla.
Ragal sunu BOROOM moodi jaam bi fexe bab xolam bépp pas-pas bu sunu BOROOM subhaanahu wa tahaalaa gërëmut mu bañ caa nekk, fexe yit ba aw làmmiñam bépp kàddu bu sunu BOROOM subhaanahu wa tahaalaa gërëmut mu bañ ko caa wax, góorgóorlu bu baax ba ci ay cërëm bépp jëf bu sunu BOROOM subhaanahu wa tahaalaa gërëmut mu bañ ko caa jëf.
Lan mooy pas-pas bu sunu BOROOM subhaanahu wa tahaalaa gërëm ?
Moodi : jaam bi wéetal Boroomam ci fas ci xolam, ta muy dëgg ci moom, ne sunu BOROOM subhaanahu wa tahaalaa Buur bu am la, am gu tàambaleewul fenn ta yemuwul fenn, ta soqikuwul ci lenn it, ta nuróowut ag kenn walla lenn ci jëmmëm, ci jëfëm ak ci melokaanam, ta lépp lu am moo ko amal ci coobareem Subhaanahu wa Tahaalaa.
Bu fasee loolu ci xolam ci digganteem ak Boroomam, am na yit lu ko war ci diggam ak ay moroomam. Ba ca njëkk mooy mu watandiku rëy, ak kañaan ak naw jëf ak jëf bëgg ñu di ko tudd ak ngistal :
Rëy moomii, jaam bi bu xoolee la ko sos ak fa muy mujj rëy xaju fi. Sunu BOROOM subhaanahu wa tahaalaa waxoon na Sëydinaa Muusaa bul jàpp ni yaa gën kenn feek seenóo sa bopp ci biir aljana seen kookee ci biir safara. Rëy it mooy la alagoon ibliis.
Kañaan itam, jaam bi war na di ko moytandiku ndax day lekk jëf ni sawara di lekkee matt, ta mbugëlum aji añaan ci àdduna lay tàmbalee ndax limu bëgg muy dëñug xéewël cib jaam sunu BOROOM du ko def mukk ci ludul coobareem, ndax sunu BOROOM mooy ki ko ko defal. Waxtu wu gisee sunu BOROOM dollikoy xéewël day daaldi dollikook tiit ak njàqare ta duca mën dara. Kon li war jaam bi rekk, moodi lépp lub jaam am mu yeene ko ko ba mu melni moom moo ko am, loolii mooy liy noppal nit ki ci añaan.Naw jëf itam ak jëf bëgg ñu di ko tudd, jaam bi su gisee ni bindul boppam, dees koo amal rekk, xiir ko ci li muy jëf, kon na sant kako amal ta xiir ko ca lamuy jëf, ta sant ko ca.
Ngistal itam jaam bi, waxtu wu tawxiitam mate, sunu BOROOM man nako caa musël. Ndax su boobaa yit day gis ni moom jëful waaye day jottali jëf ja rekk.
Kon loolu mooy li war jaam bi ci digëntéem ak Boroomam, ak ci digëntéem ak ay moroomam.
Jaam bi yit di góorgóorlu bu baax, ba aw làmmiñam du ci yëkkëti benn kàddu bu Sunu BOROOM subhaanahu wa tahaalaa gërëmul.
Mu cay wattandikoo jëw ak rambaaj ak wax lu amut :
Jëw mooy wax ci sa moroomum jaam loo xam ne su ko deggóon du ko gënël. Ta li ci sunu BOROOM subhaanahu wa tahaalaa wax ci téeréem bi war naa tax jaam bune war koo moyandiku : muy nimu ko nuróolée ak lekk meddum nit. Kon bépp jaam boo xam ne bëggoo sa moroomum jaam faatu ñu suul ko ba mu am ñatti (3) fan ngay dagg ay cërëm di sex, war ngay wattandiku kon di tóog fenn di tudd sa moroomum jaam, ci loo xameenteni su ko déggoon du ko gënël.
Jaam bi war nay wattandiku rambaaj. Muy di dox di wax luy yàq digënte ay jaam walla di yàqal ab jaam ci moroomum jaam, loo xam ne manoon na caa am aw yiiw. Jikko la joo xam ne jëmm juko ame du dugg aljana mukk mukk.
Jaam bi war nay wattandiku wax lu amut, ndax loolii ci jikkoy nàfeq la bokk ta nàfeq ci xur wa gënë suufe ca sawara mooy dëkkuwaayam.
Kon jaam bi ni mu wara sanee ab xolam, noonii la wara sanee aw làmmiñam, ñëwit ci cër yi ci des. Muy fexe ba ay gëtëm du ci xool lu sunu BOROOM subhaanahu wa tahaalaa gërëmul, ay noppam noonu mu bañ cee deglu lu sunu BOROOM subhaanahu wa tahaalaa gërëmul, ay loxoom it mu bañ cee jëf lu sunu BOROOM subhaanahu wa tahaalaa gërëmul, biiram it mu bañ caa def lu sunu BOROOM subhaanahu wa tahaalaa gërëmul, pëyëm it noonu mu bañ koo dugël fu sunu BOROOM subhaanahu wa tahaalaa gërëmul.
Nga xam ne mooy sanee xol bi ci lu sunu BOROOM subhaanahu wa tahaalaa gërëmul, sanee làmmiñ wi ci lu sunu BOROOM subhaanahu wa tahaalaa gërëmul, sanee ay cërëm ci lu sunu BOROOM subhaanahu wa tahaalaa gërëmul.
Fexe ba sab xol doo ci ëmbël kenn lu ñaaw, saw làmmiñ doo ci wax kenn lu ñaaw, say cër doo ci jëflante ak kenn lu ñaaw. Li nga bëggël sa bopp nga bëgël ko mbidéef yépp. Di wax ci ñépp lu rafet, di jëflante ak ñépp lu rafet. Loolu mooy melokaan wi nga xam ne moom la sunu BOROOM subhaanahu wa tahaalaa soññ ñépp ci ñu melowoo ko. Mooy melokaan wi nga xamente ni nit ki lu mu bari bari xamxam ta melowoowu ko, mook ki xamut dara ñoo yem. Mooy melokaan wi Yonent bi (sallal Laahu tahaalaa halayhi wa sallam) wax ni : ñi ko ame ñoo gënë yey ci moom, ñuñ mana doon ak fuñu mana nekk. Loolu mooy : “At-taqwaa”.
Looloo tax it sunu BOROOM ñaax jaam ñépp ñu mel woowii melokaan ngir ñu mënë mucc ci safara mi nga xam ne ay nit ñoo koy xamb ak ay doj, ta sunu BOROOM dëële ko way weddi yi.
Mooy melokann wi sunu BOROOM subhaanahu wa tahaalaa wax ni jaam bu nekk war na koo melowoo, ngir bàyyi xel bis ba nga xam ne benn bakkan du manal moroom ma dara, ta képp ku melowoowutoon woowii melo deesuti nangu ci moom am rammu, deesuti jàpp ci moom ag maandu, deesuti ko dimbëli yit.
Ba tay sunu BOROOM wax ne Al-quraan nekk na waare ñeel way ragal Yàlla yi.
Mu dellu wax ne, moom sunu BOROOM subhaanahu wa tahaalaa : “Laysal birru…”.
Du caageeni ag topp mooy ngeen di jëmële seeni xar-kanam ci penku wala sowwu.
Waaye ag topp mooy nga gëm sunu BOROOM, wéétël ko ci jëmmëm ak ci jëfëm ak ci melokaanam, ta lépp lu mu dogal ci yaw nga gërëm ko, gëm bis bi mujju ba nga xam ne lépp lum bind muy nit ak jinne ak malaaka, kune mu laaj la lam la santoon na nga ca def, ak gëm amug malaaka yi nga xam ne ay jëmm lañ yu sunu BOROOM bind cig leeram, gëm teere yi, ne ci sunu BOROOM lañ bàyyikoo, jëm ci jaamam yimu tànn, gëm yonant yi ne ndawi sunu ImageBOROOM lañu subhaanahu wa tahaalaa yu mu tànn.
Ngay joxe sa alal ànd ak bëgg nga ko, waaye nga diko joxe ngir jëmmi sunu BOROOM subhaanahu wa tahaalaa. Nga diko jox say jegeñaale, nit ña la jege cig mbokk, ak jirim ñi, ak miskiin ñi, ak doomi yoon.
Jirim mooy ku ay waajuram gaañu ta amagul kattanug fàggu.
Miskiin mooy koo xam ne amul lu ko doy ci dund ak koddaay ak dëkkuwaay.
Doomi-yoon mooy ab tukkikat boo xam ne day tukki tukki bu dagan ta lamu amewoon jeex, nga dimbiliko ci lu ko yeggele famu jëm ak lu ko delloosi famu jogewoon, ngir jëmmi Yàlla. Tukkib lëggéey ngir fàggu loo tëyée sag ragal Yàlla, tukkib jaamu Yàlla la.
Na ngeen sax cig ragal Yàlla ta xam, xam bu wóor ni yeen ñépp dana ñu leen pang ëllëg ngeen jëm ci moom.
Gaa ñi nga xam ne ñu sax cig ragal Yàlla lañu, ñooy waay-gañe ñi ci yiiw ak tawfeex aki xéewël ëllëg yawmal-xiyaam
Sunu BOROOM dana wërsëgël ku ko soob ci ludul benn coono.
Na ngeen sax cig ragal Yàlla ta ngeen xam ne kenn ku nekk ci yeen dana dajeeg Moom ba jàpp ne moom rekk la sunu BOROOM subhaanahu wa tahaalaa bindoon..
Na ngeen sax cig ragal Yàlla ta yewenël seen digënteeg nit ñi.
Na ngeen sax cig ragal Yàlla ta ngeen xam ne sunu BOROOM ku dañ kumpa la, ku xam bépp mbir la, ci lu nëbbu ak ci lu feeñ, ci jamono june, ci waxtu wune ak ci saa sune..
Na ngeen sax cig ragal Yàlla ta ngeen xam ne sunu BOROOM Aji-gis la ci gis gu sax, ci li ngeen di jëf lépp, ci jamono june, ci waxtu wune ak ci saa sune.
Yeen waay-gëm ñi na ngeen sax cig ragal Yàlla, ta ngeen di won gànnaaw lépp lu daganul ci njaay, ndeem way-gëm ngeen. Képp ku tuub, dugg ci lislaam, lépp loo amewoon ci lu daganul na nga tàqalikoo ak moom, rawatina yaw miy aji-gëm.
Mu dellu wax ni na ngeen sax cig ragal Yàlla ta bàyyi xel bés bi nga xam ne danañu laxas, tëdd ci lalum ndee, jëm ci sunu BOROOM, ta sunu BOROOM dinañu fay sunuy pas-pas, sunuy kàddu ak sunuy jëf.
Jëmm ju ne nay ragal Boroomam bi ko bind ta moom ko ta melal ko.
Na ngeen sax cig ragal Yàlla, sunu BOROOM xamal leen li ko soob ci xamxamam bi tàmbaleewul fenn ta yemuwul fenn, ta sunu BOROOM mooy Aji-xam bépp mbir xam gu sax.
Loolu mooy waral “ah-lu tasawuuf” di jihaad ak seen bakan ngir jikko yi sunu BOROOM subhaanahu wa tahaalaa gërëmut deñ ci seen biir, ndax jikko yooyu ñooy kiiraay bi dox diggënte jaam bi ak xamxamu ladunii (mooy xamxam bi bàyyeekoo ci sunu BOROOM ta du jaar ci jenn jëmm).
Jikko yooyu maanaawoo ni rëy, ngistal, rambaac, jëw, di jëf bëgg ñu di ko tudd, ak yu maanaawoo ni ñoom.
Jaam bi nag bu sellalee ab xolam, sellal aw làmmiñam, sellal ay cërëm, sellal gu sax, sunu BOROOM subhaanahu wa tahaalaa dana ko ca xamal la ko soob.
. . . . . . .
Ñeel na gaa yi sax cig ragal Yàlla, fa seen Boroom, itasi wurus ak yuy jamaa ak yuy oor yu taaru taaru gu jéggi dayo. Di daw ca suufu itaas yooyee ay dex, ñuy way sax ca biir kër yooyee, ñeel leen fa ay soxna yu taaru taaru gu jeggi dayo, muy ay soxna yunu laabalit, ay soxna yudul gis baax mukk. Dex yooyee maanaam dexu sàngara la ak dexi lem ak dexi meew ak dexi ndox. Ñuy aji way làq ngërëmël sunu BOROOM subhaanahu wa tahaalaa, làq gu sax. Sunu BOROOM aji gis la, gis gu sax, ci jëfi jaamam yépp.
Na ngeen sax cig ragal Yàlla ta topp ci gànnaaw Yonant bi (sallal Laahu tahaalaa halayhi wa sallam), fu mu teggee tànkam ngeen teg fa seen tànk, ta bëgg ko bëgg gu wér, mu gënël leen seen bopp, seen alal ak seen njaboot.
Naka sama BOROOM mooy ki ma bind, mooy ki leen bind, ta melal leen, ta moom leen, na ngeen sax ci di ko jaamu : lii mooy aw yoon wiy aji-jub.
Li fi nekk, bépp jëmm buy matale wollareem ak Boroomam ak moroomam boole ci sax cig ragal Yàlla, na xam ne sunu BOROOM subhaanahu wa tahaalaa ku bëgg aji-waay-ragal-Yàlla yi la.
Dafa bokk ci aaya boobii li tax mu wàcc, waa ah-lul kitaab ñi nga xam ne seenub yonant daf leena xibaaroon dikkub Yonant bi (sallal Laahu tahaalaa halayhi wa sallam) képp kuko ca gëm ta topp ko, sunu BOROOM ku bëgg aji-waay-ragal-Yàlla yi la.
Yeen waay-gëm ñi …..
Lan mooy gëm Yàlla?
Gëm Yàlla moodi wéetël sunu BOROOM ci jëmmëm, ci jëfëm ak ci melokaanam, xam ne ku ci wéet la, gëm malaaka yi, gëm yonant yi ak téere yiñu andi, gëm dogal moo xam aw yiiw la wala safaan ba, gëm bis péñc ba, gëm aljana ak safara ak siraat. Jaam bi su gëmee dëgg dëgg ngëm mooy tax sunu BOROOM bëgg ko. Ta mbëggum sunu BOROOM mooy tawféex si jaam bi.
Yeen waay-gëm ñi loolii, na ngeen ragal Yàlla, dëgg-dëgg ragal ko, ndax mooy tax ngeen mucc.
Dëgg-dëgg ragal Yàlla mooy nga jihaad ak sa bakan ba àgg ci sa xol dóotóo ci mana xalaat ludul màggug sunu BOROOM subhaanahu wa tahaalaa ak lu mu gërëm, say kàddu dóotóo ci mana yëkkëti benn kàddu budul bu sunu BOROOM subhaanahu wa tahaalaa gërëm, say cër dóotóo ci mana jëf jenn jëf judul ju sunu BOROOM subhaanahu wa tahaalaa gërëm.
Kon nag Yàlla bu dee dikk mukk, ndare mu nekk ngeen di waay-jébbël seen lépp seen BOROOM subhaanahu wa tahaalaa.
Kon :
Su ngeen muñee ta sax cig ragal Yalla, pexeem seeni noon du leen lor mukk, ndax suñu BOROOM ku peek la, li seeni noon di jëf ngir mu baña jëmsi ci yeen, ta sunu BOROOM du ko antul mukk.
Na ngeen sax cig ragal Yàlla, ngeen di waay-sant sunu BOROOM subhaanahu wa tahaalaa. Ndax ragal Yàlla mooy tax nit ki ak ngëmëm mënë yokku, ngëmëm su yokkoo mooy tax muy gënë wàkkiirlu ci Boroomam, su wàkkiirloo ci Boroomam, sunu BOROOM subhaanahu wa tahaalaa yoral ko léppëm. Su boobaa ag cant rekk moo cay top.
Na ngeen sax cig ragal Yàlla ndax ngeen di waay-texe, texe gu màgg ta sax.
Na ngeen sax cig ragal Yàlla ngir ngeen mana mucc ci safara mi sunu BOROOM dëël waay-weddi yi.
Na ngeen topp Yalla ak Yonantam ngir sunu BOROOM yërëm leen.
Na ngeen gaaw jëm ci njéggël gu bàyyikoo ci sunu BOROOM subhaanahu wa tahaalaa ak aljana joo xam ni yaatuwaayam yaatoo na ni assamaan yi ak suuf yi, ta sunu BOROOM dëël ko waay-ragal Yalla yi.
Waay-ragal Yalla yi, ñooy gaa ñi nga xam ne dañiy joxe seen alal ci yoonu Yalla, ci jamono ba ñu barilee ak néewlee, ci jamono bañu nekkee ci xat-xat ak yolom-yolom, ci jamono bañu nekkee ci bekkóor ak naataange. Ak gaa ña nga xamente ni danañu nëbb seen mer, di jéggël nit ñi, seetu ñu ci ab jullit ak kudul jullit. Sunu BOROOM ku bëgg aji-waay rafetal seeni pas-pas la, rafetal seeni kàddu, rafetal seeni jëf.
AlXuraanul-Kariim ag leeral gu bir la akug teqale la ñeel dëgg ak neen, ñeel nit ñi, doon it ag njub ñeel aji-waay-sóobu ña, doon it aji-waare ñeel waay ragal Yalla yi.
“Mbaax nag mooy jaam boo xam ne melowoo na melokaan yi sunu BOROOM gërëm yépp ci digëntéem ak Boroomam, ak ci digëntéem ak ay wayjuram, ak ci digëntéem ak ay dëkëndóom, ak ci digëntéem ak mbooléem jaam ñépp”.
Yeen nit ñépp na ngeen ragal seen BOROOM, maanaam na ngeen feg ci seen xol lépp lu sunu BOROOM subhaanahu wa tahaalaa gërëmut, feg ci seen làmmiñ lépp lu sunu BOROOM subhaanahu wa tahaalaa gërëmut, feg ci seeni cër lépp lu sunu BOROOM subhaanahu wa tahaalaa gërëmut, ñeel seen BOROOM bi leen bind ci benn bakkan muy Aadama. Mu bind ci bakkan boobii soxnaam muy Awa. Mu jële ci ñoom ñaar ay góor ak ay jigéen yu baree bari.
Sunu BOROOM nekk na kuy janoog ñépp ak lépp ak fépp, ci jamono june ak waxtu wune ak saa sune, ta di leen fuglu.
Na ñuy ragal sunu BOROOM subhaanahu wa tahaalaa ci li waay-faatu yi bàyyi gannaaw, tay wax wax ju jub ta noppi.
Su ngeen yewënëlee ci li ngeen weesu ci lépp lu sunu BOROOM subhaanahu wa tahaalaa gërëmut ci pas-pas ak ci kàddu ak ci jëf ta bañati caa dellu, sunu BOROOM nekk na jégglaakoon ci képp ku yewënël ci limu weesu, ta fas yeene bañati caa dellu.
Denkk naa gaa ña nga xam ne ab téere dikkaloon na leen, ta bàyyikoo ci samay ndaw, njëkk yeen, ak yeen tamit lima leen denkk, benn denkaane bi rekk la : mooy sax cig ragal Yalla.
Na ngeen di dimbalante ci seeni xam-xam, ak ci seeni alal, ak ci seeni kàddu, ak ci seeni jëf, ak cig ragal Yalla. Ta ngeen di baña dimbalante ci jëfu ñaawtéef, ak pas-pasu ñaawtéef, ak kàdduy ñaawtéef, tay baña dimbalante cig noonoo ci diggënte yi. Ta ngeen sax cig ragal Yalla ta xam ne sunu BOROOM subhaanahu wa tahaalaa ku tar mbugël la ci waay-tooñ yi.
Na ngeen sax cig ragal Yalla. Sunu BOROOM kat Aji-xam la, xam gu sax, ci lépp lu nit ëmb ci dënnëm ta di ko nëbb, ci suba yi ak ci ngoon yi, ci waxtu wune, ci jamono june ak ci saa sune.
Na ngeen sax cig ragal Yalla, sunu BOROOM mooy wéeruwaayu waay-gëm ñi.
Sunu BOROOM subhaanahu wa tahaalaa, waay-sax cig ragal Yalla yi rekk lay nangul seeni pas-pas ak seeni kàddu ak seeni jëf.
Yeen waay-gëm ñi na ngeen sax cig ragal Yalla, ta sàkku wasiila wu ngeen doxale séen diggënte ag moom.
Wasiila moomii day laaj ag leeral : man naa nekk jëmm ju bokk ci jëmm yi sunu BOROOM subhaanahu wa tahaalaa tànn, def ci moom leeram ak yërmandeem ak njeggëlëm ak tawféexëm ak barkéem : mooy yonant yi ak kummalul awliyaa-u yi.
Sunu BOROOM bula defalee tàwféex, nga dajeeg ñoom, nga jox sa bopp sa BOROOM ta jaarale ko ci ñoom, mooy li sunu BOROOM waxoon yonant bi.
Soo dajewut ag jëmm yu melni jëmm yooyii, nga topp ci seeni jeexit : tënku ca AlXuraan ak sunna, baña ëppël baña sàggan niko mawlaanaa Cheikh Ahmadou Bamba waxe ci téeréem biñuy wax « masaalikul jinaan ». Kon wasiila man naa nekk jëmm, man naa nekk jëf.
Ta ngeen di jihaat ci yoonam wi ci seeni bakkan ak ci seeni jëf bu ko laajee, ndax ngeen texe.
Na ngeen sax cig ragal Yalla ndeem nekk ngeen di waay-gëm.
Loolu li ko waral mooy ñi nga xam ni duñu ay jullit ta di nàññ diine ji ak di ci jëf luy yàq, benn jullit warul leen a jàppe ay xarit, waaye koo xam ne du jullit man nañuy maslaa ak moom.
Kon nit ki su gëmee Yalla, dëgg dëggi ngëm, waruta jàppee noonu lislaam yi ay xarit.
Ahlul kitaab » gëm nañu Yalla subhaanahu wa tahaalaa, gëm Yonant Yalla bi (sallal Laahu tahaalaa halayhi wa sallam), gëm AlXuraan bi mu wàcce ci moom, jëfe ay ndigëlëm, teet ay tereem, kon sunu BOROOM jéggël leen seen ñaawtéef yépp, tàbbal leen ci aljana ja nga xam ne xéewël la gu mat ta sax.
Na ngeen sax cig ragal Yalla mi nga xam ne dees na leen pang ëlëg jëmële leen ci moom.
Na ngeen ragal Yalla ci mboléem seeni mbir, ta ngeen deglu ci ay ndigëlëm ta topp ko, sunu BOROOM du gindi nit ñay waay-gennug-topp.
Ndax du ngeen xellu!
Dundug adduna nekkut lu dul la ca not : am po, ay bànneex ak naqar.
Kon kërug-ëllëg mooy kër gi dul gent mukk, ànd ak bànneex bu dul gent mukk, moo gën ñeel ña nga xam ne ñu ko bàyyiwoon xel lañu ci sane seenub xol ci lépp lu sunu BOROOM subhaanahu wa tahaalaa gërëmut, sane seenub làmmiñ ci lépp lu sunu BOROOM subhaanahu wa tahaalaa gërëmut, sane seeni cër ci lépp lu sunu BOROOM subhaanahu wa tahaalaa gërëmut, ta saxoon ca.
Na ngeen xupp ta fàttali, ci bis bi nekk ci kanam tay ñëw, gaa ña nga xam ne danañu ragal seen bàmmeel fett, ñu genn ca, dox jëm ci bis boobee, ànd ak njàqare ak tiis, di wuyyu wooteeb sunu BOROOM bu ñu sañuta baña wuyyu, te amut kenn ci ku ñu mana wéeru ku dul sunu BOROOM, amut kenn ku leen ca mënë xettali ku dul sunu BOROOM. Ndax ñoom ñu tënku cig ragal Yalla, ci sane seenub xol ci lépp lu sunu BOROOM subhaanahu wa tahaalaa gërëmut, sane seenub làmmiñ ci lépp lu sunu BOROOM subhaanahu wa tahaalaa gërëmut, sane seeni cër ci lépp lu sunu BOROOM subhaanahu wa tahaalaa gërëmut.
Na ngeen di taxawal julliy juróom (5) ta ànd akug teewlu màggug sunu BOROOM bi ak kawewaayam ak sellaayam, ta ngeen ragal ko. Ta mooy tënku ciy ndigëlëm teet ay tereem, ta lumu dogal ci yeen ngeen gërëm loolee. Ta boole ci rafetal seen digënte ak jaam ñi, ta kenn ku nekk ci yeen bàyyi xel ni ëllëg dees nako pang, jëmëleko ci moom.
Koddaayal ragal Yalla moo gën adduna ak li ci biiram, mooy pas-pas bu sell ak kàddu yu sell ak jëf yu sell ; waaye sunu BOROOM moo koy jagleel ku ko soob ci jaamam yi.
Gox bu mu mana doon, su fekkoonte ni tënku nañu cig ragal Yalla gu mat sëkk, sax ca la leen sunu BOROOM subhaanahu wa tahaalaa digël, teet lamu leen tere, ta lu mu dogal ci ñoom ñu gërëm loolee, gànnaaw ba ñu ko gëmée, da na leen ubbil ay barke ci assamaan yi ak ci suuf si. Waaye bi ñu yeggee ci ñàkka rafetal seen digënte ak seen BOROOM ak ci seen diggënte ak seen moroom, ci la leen sunu BOROOM subhaanahu wa tahaalaa tegge lañu foogutoon ba mukk ci ay musiba aki balaa, ta du leen teggeeku mukk it, feeg delluwu ñu ci ag raggal Yalla.
Muusaa waxoon na ay nitam dimblikoo leen sunu BOROOM subhaanahu wa tahaalaa, ta ngeen muñ, ta xam ni suuf si sunu BOROOM danako donnloo ku ko soob walla ñu ko soob ci ay jaamam. Muj gu rafet ñeel na waay-ragal Yàlla yi.
Sama yërmaande daj na ñépp, waaye nag danaa ko jagleel ñeel ña nga xam ne ñu sax cig ragal Yalla lañu ak maandu ak rafetal, tay genne asaka ci seen alal su ca waree. Ñuy gaa ñuy gëm lañu samay kaawtéef yu may feeñal ci samay jaam.
Ñi nga xam ne dañoo sax cig ragal Yalla, waxtu wu seytaane tàbbalee ci seen xol ittey moy, dañuy daaldi dellóosi seen xel, xam ni yool buy sax ba fàww moo gën mbugël bu dul dëñ ba mukk.
Ci misaal rekk, dafa am waxambaane bu taqoo ak jàkka. Ab soxna diko woo, bëgg koo tàbbal ci biir kërëm, dëñul diko man manee ba diko bëggë dugël ci biir néegëm, mu fàttaliku diisug aaya bii daaldi xëm. Ba mu ximmlikóo mu diko man maneewaat, mu fàttalikuwaat diisug aaya bi, ci la daaldi faatu.
Na ngeen sax cig ragal sunu BOROOM subhaanahu wa tahaalaa, ta ngeen di yewënël seeni digënte. Moodi kune lamu bëggël boppam mu bëggël ko moroomam, digënte bu ñagas itam ngeen dox ca wax ca kàdduy yiw ngir diggënte ba defaru.
Na ngeen sax cig ragal Yalla ta topp yonantam bi, ta ngeen tek seen tànk ci limu leen digël ta teet limu leen tere su ngeen nekkee di way gëm, ndax loolu moodi màndargam gëm.
jukki bi: http://www.maoulhayat.com/


text:
LI ÑU YOKK CI WAXTAAN YI NEKK CI TÉERE BII
Dëgg gi ci lu jëm ci Baay bi, Doom ji, ak xel mu sell mi
ÑI GËM li ñuy woowe ci tubaab Trinité, dañuy wax ne ñett ñoo booloo doon benn Yàlla : Baay bi, Doom ji, ak xel mu sell mi. Dañuy wax ne kenn ku ci nekk dafa tollu ak moroomam. Ñoom ñett ñoo bokk nekk Aji Kàttan ji, te kenn ci ñoom amul fu mu komaasee dund. Kon ñiy jàngale Trinité bi, dañuy wax ne Baay bi Yàlla la, Doom ji Yàlla la, xel mu sell mi it Yàlla la. Waaye ba tey, ci ñoom benn Yàlla rekk moo am.
Ñu bare ñu gëm Trinité bi, nangu nañu ne mënuñu ko jàngal kenn ba mu nànd li muy tekki. Waaye xéyna dañu foog ne Biibël moo wax loolu. Am na solo lool ñépp xam ne, amul fenn ci Biibël bi fi ñu bind “ Trinité ”. Waaye ndax wax nañu dara ci Biibël bi luy tax ñu xalaat ne ci Trinité bi lay bëgg a wax ? Bu ñu bëggee am tontu laaj boobu, nañu seet aaya bi nga xam ne ñiy jàngale Trinité bi moom lañuy jël ngir wone ne Trinité am na.
“ KÀDDU GI YÀLLA LA WOON ”
Lii lañuy jàng ci Yowaana 1:1 : “ Ca njàlbéen ga fekk na Kàddu gi am, te Kàddu gi ma nga woon ak Yàlla, te Kàddu gi Yàlla la woon. ” Ci pàcc boobu it, ndaw li Yowaana dafa ñu leeral ne Yeesu mooy “ Kàddu gi ”. (Yowaana 1:14.) Ndegam dañu wax ne Kàddu gi Yàlla la woon, looloo tax mu am ñiy wax ne Doom ji ak Baay bi dañu war a booloo nekk benn Yàlla.
Buleen fàtte ne xaaju Biibël boobu, ci làkku gereg lañu ko njëkk a bind. Ginnaaw boobu lañu ko mujj a bind ci yeneen làkk. Am na ay Biibël yi ñu bind ci yeneen làkk fu ñu bindul ne : “ Kàddu gi Yàlla la woon ”. Lu tax ? Xam-xam bi ñu amoon ci làkku gereg moo tax ñu wax ne waruñu bind foofu “ Kàddu gi Yàlla la woon ”. Kon lan lañu fa war a bind ? Am na ñu wax ne lii lañu fa war a bind : “ Logos [Kàddu gi] Yàlla la nirool. ” (A New Translation of the Bible). Ak “ Kàddu gi benn yàlla la woon ”. (The New Testament in an Improved Version.) Ak it “ Kàddu gi mu ngi woon ak Yàlla te dafa meloon ni Yàlla ”. (The Translator’s New Testament.) Ni ñu ko waxe ci sotti Biibël yooyu, Kàddu gi du Yàlla ci boppam*. Li mu nekk ku kawe lool ci mbindeef yi Yexowa sàkk, moo tax ñuy wax ne Kàddu gi “ benn yàlla la ”. Foofu, “ yàlla ” dafay tekki ku am “ kàttan ”.
NAÑU SEET YENEEN LEERAL
Ñu bare xamuñu làkku gereg bi ñu binde Biibël bi. Kon naka lañu mënee xam li ndaw li Yowaana bëggoon a wax dëgg ? Xalaatal ci lii : Benn jàngalekat dafay jàngal dara ay eleewam. Eleew yi nag déggoowuñu ci fasoŋ bi ñu waree nànd li leen jàngalekat bi wax. Naka la eleew yooyu war a def ba déggoo ? Mën nañu laaj jàngalekat bi mu gën leen a leeral li mu wax. Wóor na ne bu leen waxee yeneen leeral, dina leen dimbali ñu xam bu baax li mu leen jàngal. Noonu it, bu ñu bëggee xam li Yowaana 1:1 di tekki, dañu war a seet ci li Yowaana bind ci Injiil, ngir ñu gën a xam taxawaay bi Yeesu am. Boo yokkee li nga xam ci li ñu wax ci Yowaana 1:1, loolu dina la dimbali nga xam luy dëgg gi.
Seetal li Yowaana bind ci pàcc 1, aaya 18 : “ Kenn masul a gis Yàlla [Aji Kàttan ji]. ” Waaye nit ñi gis nañu Yeesu, Doom ji, ndaxte Yowaana nee na : “ Kàddu gi [Yeesu] ñëw, doon nit, dëkk ci sunu biir. Gis nañu ndamam. ” (Yowaana 1:14). Kon, naka la Doom ji mënee nekk benn xaaju Yàlla Aji Kàttan ji ? Yowaana wax na itam ne Kàddu gi ma nga woon “ ak Yàlla ”. (Ñun ñoo dëngal mbind yi.) Waaye, naka la nit mënee ànd ak moroomam ba pare ñu bëgg wax ne mooy nit kooku ? Te it, ni ko Yowaana 17:3 waxe, Yeesu dafa wone ne moom ak Baayam bi nekk ca asamaan, ñaari nit ñu wuute lañu. Dafay woowe Baayam «jenn Yàlla ju wóor ji am». Bi muy jeexal li mu bind, nii la Yowaana tënke li mu doon wax : “ Li ci nekk, bind nañu ko ngir ngeen gëm ne, Yeesu mooy Almasi bi, Doomu Yàlla ji. ” (Yowaana 20:31). Gis ngeen ne waxuñu foofu ne Yeesu mooy Yàlla, waaye dañu wax ne Doomu Yàlla la. Li ñu gis ci li Yowaana bind ci Injiil, dafa ñuy won ni ñu waree nànd li ñu wax ci Yowaana 1:1. Bi ñu waxee ne Yeesu, Kàddu gi, “ benn yàlla la ”, loolu dafay tekki ne taxawaay bu kawe la Yeesu am. Waaye loolu tekkiwul ne Yeesu mooy Yàlla Aji Kàttan ji.
NAÑU GËSTU LEERAL YI
Nañu delluwaat ci li ñu wax ci jàngalekat bi ak eleew yi. Bu eleew yi dégloo leeral yi leen jàngalekat bi wax, waaye ba tey am na ñu ci am xel ñaar. Lan la eleew yooyu war a def ? Dañu war a seeti beneen jàngalekat mu indil leen yeneen leeral ci loolu. Su dee beneen jàngalekat boobu dafa dëggal li keneen ki njëkk a wax, kon li leerul ci li ëpp ci eleew yi dafa war a deñ. Noonu it, su dee li Yowaana di wax dëgg-dëgg ci diggante Yeesu ak Yàlla Aji Kàttan ji doyu la, mën nga seet li keneen bind ci Biibël bi, mu gën laa leeral. Mën nga seet li Macë bind. Macë nee woon na ne, lii la Yeesu waxoon ci bés bu àddina sii di jeex : «Waaye bés booba walla waxtu wa, kenn xamul kañ lay doon ; du malaaka yi ci kaw, du sax man Doom ji, waaye Baay bi rekk moo ko xam.» (Macë 24:36). Naka la kàddu yooyu di seedee ne Yeesu nekkul Yàlla Aji Kàttan ji ?
Yeesu nee na Baay bi moo ëpp xam-xam Doom ji. Bu Yeesu nekkoon benn xaaju Yàlla Aji Kàttan ji, kon Yeesu war na xam li Baayam xam. Kon boog, Doom ji ak Baay bi yemuñu. Waaye dina am ñuy wax ne ‘ Yeesu dafa amoon ñaari melokaan. Foofu, dafa doon wax ni doomu Aadama. ’ Waaye, su dee loolu am na sax, lan lañuy wax ci xel mu sell mi ? Bu dee dafa nekk benn xaaju Yàlla ni Baay bi, lu tax Yeesu waxul ne xel mu sell mi xam na li Baay bi xam ?
Booy kontine ñu lay jàngal Biibël bi, dinga xam aaya yu gën a bare yuy leeral mbir moomu. Aaya yooyu dañuy wone luy dëgg gi ci Baay bi, Doom ji, ak xel mu sell mi. — Psaume 90:2 ; Jëf ya 7:55 ; Kolos 1:15.
* Boo bëggee xam leneen lu ñu wax ci Yowaana 1:1, seetal li nekk ci La Tour de Garde bu 1 nowàmbar, 2008, xët 24 ak 25. Seede Yexowa yi ñoo defar téere boobu.


text:
Nettali 36: Nag bi ñu defare wurus
OXOO ! Lan la nit ñi di def nii ? Benn nag lañuy ñaan ! Lu tax ñuy def loolu ?
Musaa dafa yàgg ci tund bi. Mbooloo mi daldi ne : ‘ Xamuñu li dal Musaa. Kon nañu def benn yàlla, mu yóbbu ñu ci biti réew mii. ’
Aaroona, magu Musaa, wax leen lii : ‘ Kon tekkileen seen jaaro wurus yi, indil ma leen. ’ Aaroona daldi leen dugal ci safara ba ñu ruy, mu defar ci benn nagu wurus. Mbooloo mi ne : ‘ Lii mooy suñu Yàlla bi ñu génne Misra ! ’ Ba pare waa Israyil def benn mbuumbaay te jaamu nagu wurus bi.
Bi Yexowa gisee loolu, dafa mer lool. Mu ne Musaa : ‘ Wàccal gaaw. Mbooloo mi mu ngi def lu bon a bon. Dañu fàtte samay ndigal te ñu ngiy jaamu benn nagu wurus. ’
Musaa gaaw a wàcc tund ba. Mu gis nit ñi di woy te di wër nagu wurus bi, di fecc. Musaa mer lool ba sànni ñaari xeer fi Yàlla bindoon ndigal yi. Xeer yi toj ba tas. Musaa jël nagu wurus bi, lakk ko ci safara ba mu ruy, ba pare defar ko mu nekk pëndax.
Li mbooloo mi def, bon na lool. Looloo tax Musaa woo ay góor, ne leen ñu jël seen jaasi, ba pare wax leen lii : ‘ Ñu bon ñi doon jaamu nagu wurus bi, dañu war a dee. ’ Ñu daldi rey 3 000 nit ! Ndax loolu wonewul ne Yexowa rekk lañu war a jaamu, te waruñu jaamu ay yàlla yu dul dëgg ?
Gàddaay gi 32:1-35.
Laaj yi
- Xoolal li ñuy wone foofu. Lan la nit ñi di def, te lu tax ñuy def loolu ?
- Lu tax Yexowa mer, te lan la Musaa def bi mu gisee li mbooloo mi doon def ?
- Lan la Musaa wax ay góor pur ñu def ko ?
- Lan lañu war a jàpp ci nettali boobu ?
Leneen li ñu mën a laaj
- Jàngal Gàddaay gi 32:1-35.
Naka la nettali bii di wone li Yexowa xalaat ci boole diine yu dul dëgg ak diine dëgg ji (Gàdd. 32:4-6, 10; 1 Kor. 10:7, 11) ?
Lan la karceen war a moytu buy tànn luy féexal xolam, mel ni bu bëggee woy walla fecc (Gàdd. 32:18, 19; Efes 5:15, 16; 1 Ywna. 2:15-17) ?
Naka la giiru Lewi nekke royukaay bu rafet ci lu jëm ci def lu jub (Gàdd. 32:25-28; Sab. [Ps.] 18:25) ?